cyanic-selkie/wikianc huggingface dataset:
അന്ത്യോഖ്യൻ ആചാരക്രമം
ക്രിസ്തുവിനുശേഷം ശിഷ്യന്മാർ ജറുസലേമിൽ തന്നെ സുവിശേഷ പ്രവർത്തനം ആരംഭിച്ചെങ്കിലും അവിടെയുണ്ടായ മതപീഡനത്തെ തുടർന്ന് റോമാസാമ്രാജ്യത്തിന്റെ പൌരസ്ത്യ ആസ്ഥാനമായിരുന്ന അന്തോഖ്യയെ ഒരു പ്രധാന പ്രവർത്തന കേന്ദ്രമാക്കി. അവിടെ അവർക്കു ധാരാളം അനുയായികൾ ഉണ്ടായി. 'ക്രിസ്ത്യാനികൾ' എന്ന പേര് ഇവിടെവച്ചാണ് അവർക്കു ലഭിച്ചത് (അപ്പൊ. പ്ര. 2:26). ഈ ക്രൈസ്തവ സമൂഹത്തിലാണ് ആദ്യമായി ക്രൈസ്തവ-ആരാധനാക്രമം രൂപംകൊണ്ടതെന്ന് ചിലർ വിശ്വസിക്കപ്പെടുന്നു. അന്ത്യോഖ്യൻ സഭാപാരമ്പര്യത്തിന്റെ ആരാധനാക്രമവും മറ്റു ഗ്രന്ഥങ്ങളും രൂപമെടുത്തതും വികസിച്ചതും ഗ്രീക്ക് ഭാഷയിലാണ്. അന്ത്യോഖ്യയിൽ നിന്നും സമീപപ്രദേശങ്ങളിലേക്ക് അന്ത്യോഖ്യൻ റീത്ത് (രീതി) പ്രചരിച്ചു. അർമ്മേനിയ, കോൺസ്റ്റാന്റീനോപ്പിൾ എന്നീ പ്രദേശങ്ങളിൽ അനുയോജ്യമായ വ്യതിയാനങ്ങളോടുകൂടി ഇത് അംഗീകരിക്കപ്പെട്ടു. ഈ മേഖലകളിൽ പില്ക്കാലത്ത് പ്രചാരത്തിൽ വന്ന വിവിധ-ആരാധനാരീതികൾ മേല്പറഞ്ഞ സ്ഥലങ്ങളിൽ നിന്ന് സ്വീകരിക്കപ്പെട്ടവയാകുന്നു.
കേരളത്തിൽ ക്രിസ്തുമതം സ്ഥാപിച്ചത് മാർതോമ്മാശ്ളീഹാ ആണെന്നു വിശ്വസിക്കപ്പെടുന്നു. പേർഷ്യൻ സഭാമേലധ്യക്ഷന്മാരിൽ നിന്നു ലഭിച്ച സുറിയാനിഭാഷയിലുള്ള കൽദായ ആചാരക്രമം ആണ് ആദ്യകാലങ്ങളിൽ ഇവിടെ ഉപയോഗിച്ചിരുന്നത്. പോർത്തുഗീസുകാരുടെ ആഗമനം വരെ കേരളത്തിലെ ക്രൈസ്തവസമൂഹം ഒരേ വിശ്വാസവും ആചാരക്രമവും അംഗീകരിച്ച് ഒറ്റക്കെട്ടായി നിലനിന്നിരുന്നു. മാർപാപ്പയുടെ ആത്മീയാധികാരത്തിനും പോർട്ടുഗീസ് രാജാവിന്റെ പാദ്രുവാദോ (രാജാവിന്റെ സഭാഭരണം) അധികാരത്തിലും പെട്ട പോർത്തുഗീസുകാർ അവരുടെ ലത്തീൻ ഭാഷയിലുള്ള ആരാധനാക്രമം ഉപയോഗിക്കാൻ കേരള ക്രൈസ്തവരെ പ്രേരിപ്പിച്ചു. സത്യവിശ്വാസവിരുദ്ധമെന്ന് അവർ കരുതിയ നെസ്തോറിയൻ വിശ്വാസം കേരളീയരുടെ ഇടയിൽ ഉണ്ടായിരുന്നു എന്നാണ് അതിന് അവർ പറഞ്ഞിരുന്ന ന്യായം. ഇതിനെത്തുടർന്ന് സഭയിൽ ഭിന്നത ഉണ്ടായി. പോർത്തുഗീസുകാരെ എതിർത്തവർ അന്ത്യോഖ്യൻ പാരമ്പര്യം പിന്തുടരുന്ന സുറിയാനി ഓർത്തഡോക്സ് സഭയുടെ മേലധ്യക്ഷന്മാരുമായി ബന്ധം സ്ഥാപിച്ചു. അവരുടെ പക്കൽ നിന്നുകൊണ്ടുവന്ന ആരാധനാക്രമവും ആത്മീയ പാരമ്പര്യവും സ്വന്തം പാരമ്പര്യവും ഉൾപ്പെടുത്തി മുന്നോട്ടുപോയി. പോർത്തുഗീസുകാരെ അംഗീകരിച്ച ഒരു വിഭാഗവും നിലവിൽവന്നു. പുരാതനമായ ഐക്യം പുനഃസ്ഥാപിക്കുവാനുള്ള തീവ്രശ്രമങ്ങൾ തുടർന്നുകൊണ്ടിരുന്നെങ്കിലും ഇന്നും രണ്ടു വ്യത്യസ്ത വിഭാഗങ്ങളായി അവർ തുടർന്നുവരുന്നു.
ഹരിവംശ്റായ് ബച്ചൻ
പ്രശസ്ത ഹിന്ദി കവിയായിരുന്നു ഹരിവംശ്റായ് ബച്ചൻ (നവംബർ 27, 1907– ജനുവരി 18, 2003). മധുശാല എന്ന കൃതിയുടെ പേരിലാണ് ഹരിവംശറായ് ബച്ചൻ ഓർമ്മിക്കപ്പെടുന്നത്. പ്രമുഖനടനായ അമിതാഭ് ബച്ചന്റെ പിതാവും അഭിഷേക് ബച്ചന്റെ പിതാമഹനും കൂടിയാണ് ഇദ്ദേഹം.
പുരസ്കാരങ്ങളും ബഹുമതികളും
ഹിന്ദി സാഹിത്യലോകത്തിനു നൽകിയ സംഭാവനകളെ മാനിച്ചു 1976ൽ രാഷ്ട്രം അദ്ദേഹത്തെ പത്മഭൂഷൺ,സരസ്വതി സമ്മാൻ എന്നീ പുരസ്കാരങ്ങൾ നൽകി ആദരിച്ചു.1994ൽ ഉത്തർപ്രദേശ് സർക്കാറിന്റെ യഷ് ഭാരതി സമ്മാൻ പുരസ്കാരത്തിനും അദ്ദേഹം അർഹനായി.
അവലംബം
വർഗ്ഗം:1907-ൽ ജനിച്ചവർ വർഗ്ഗം: 2003-ൽ മരിച്ചവർ വർഗ്ഗം:നവംബർ 27-ന് ജനിച്ചവർ വർഗ്ഗം:ജനുവരി 18-ന് മരിച്ചവർ
വർഗ്ഗം:സരസ്വതി സമ്മാൻ പുരസ്കാരം നേടിയവർ വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
മതവിചാരണകൾ
വർഗ്ഗം:ക്രൈസ്തവാചാരങ്ങൾ വർഗ്ഗം:ശിക്ഷകൾ
വരട്ടാറ്
കൽപ്പാത്തിപ്പുഴയുടെ ഒരു പോഷകനദിയാണ് വരട്ടാറ്. കേരളത്തിലെ രണ്ടാമത്തെ നീളം കൂടിയ നദിയായ ഭാരതപ്പുഴയുടെ ഒരു പ്രധാന പോഷകനദിയാണ് കൽപ്പാത്തിപ്പുഴ.
കൽപ്പാത്തിപ്പുഴയുടെ പോഷകനദികൾ
വിഭാഗം:കൽ‌പ്പാത്തിപ്പുഴയുടെ കൈവഴികൾ
ഭരതൻ (ചക്രവർത്തി)
ഹൈന്ദവ ഇതിഹാസങ്ങളിൽ പരാമർശിക്കപ്പെടുന്ന ഒരു മഹാരാജാവാണ് ഭരതൻ. ഹിമാലയത്തിനു തെക്കുള്ള ഭൂഭാഗത്തെ മുഴുവൻ ഒന്നായി ഭരിച്ച ആദ്യ ചക്രവർത്തിയാണ് അദ്ദേഹം. ഈ ഭൂവിഭാഗം അദ്ദേഹത്തിന്റെ പേരിൽ ഭാരതവർഷം എന്നറിയപ്പെടുന്നു.
മഹാഭാരതത്തിൽ പരാമർശിക്കുന്നതനുസരിച്ച് ഭരതന്റെ സാമ്രാജ്യം ഇന്നത്തെ ഇന്ത്യൻ ഉപഭൂഖണ്ഡത്തെ- പൂർണമായും അഫ്ഗാനിസ്ഥാൻ, പേർഷ്യ, ശ്രീലങ്ക എന്നീ പ്രദേശങ്ങളെയും ഉൾക്കൊണ്ടിരുന്നു.
ഭാരതഗണരാജ്യം ഔദ്യോഗികമായി അറിയപ്പെടുന്നത് ഭാരതം എന്നാണ്.
ഭാരതവർഷം
ഇന്ത്യൻ ഉപഭൂഖണ്ഡത്തെ മുഴുവനായും ഉൾക്കൊണ്ടിരുന്നതാണ് ഭാരതവർഷം. ചക്രവർത്തി ഭരതനാണ് ഇന്ത്യയെ മുഴുവനായി അടക്കിഭരിച്ച ആദ്യ ചക്രവർത്തി.
വിഷ്ണുപുരാണം ഭാരതവർഷത്തെ ഇപ്രകാരം വർണ്ണിക്കുന്നു:
സാഹിത്യം
മഹാഭാരതത്തിന്റെ ആദിപർവത്തിൽ പറയുന്നതനുസരിച്ച് ചന്ദ്രവംശരാജാവായ ദുഷ്യന്തന്റെയും പത്നി ശകുന്തളയുടെയും മകനാണ് ഭരതൻ. ഭരതന്റെ യഥാർത്ഥ നാമം സർവദമനൻ (subduer of all) എന്നായിരുന്നു. സർവദമനൻ ഭരതൻ ("the cherished") എന്നറിയപ്പെടാൻ ഇടയാകുന്ന സംഭവങ്ങൾ മഹാഭാരതതിൽ വിവരിച്ചിട്ടുണ്ട്. അഞ്ചാം സ്കന്ധത്തിൽ ഋഷഭദേവന്റെ പുത്രനായ ഒരു ഭരതനെ ഭരതചക്രവർത്തിയായി വിവരിക്കുന്നുണ്ട്.
ഭരതന്റെ കഥ
right|thumb|200px|മേനക വിശ്വാമിത്രനെ മയക്കുന്നു. ചിത്രണം [[രാജാ രവിവർമ.]]thumbnail|200px|ശകുന്തള. ചിത്രണം [[രാജാ രവിവർമ.]]right|thumb|200px|വിരഹിണിയും ഗർഭിണിയുമായ ശകുന്തള. ചിത്രണം [[രാജാ രവിവർമ.]]right|thumb|200px|ശകുന്തള ദുഷ്യന്തനു സന്ദശം എഴുതുന്നു. ചിത്രണം [[രാജാ രവിവർമ.]]
ദേവരാജൻ ഇന്ദ്രന്റെ നിർദ്ദേശപ്രകാരം മേനക എന്ന അപ്സരസ് മഹർഷി വിശ്വാമിത്രന്റെ തപം മുടക്കാൻ എത്തുന്നു. ഉദ്യമത്തിൽ മേനക വിജയിക്കുന്നു. വിശ്വാമിത്രനിൽ അവൾക്കൊരു പെൺകുഞ്ഞ് പിറക്കുന്നു. മേനക ആ കുഞ്ഞിനെ മാലിനീനദിയുടെ തീരത്തുപേക്ഷിച്ച് ദേവലോകത്തേക്കു മടങ്ങുന്നു. ആ കുഞ്ഞിനെ ശകുന്തങ്ങൾ പരിപാലിക്കുന്നു. പക്ഷികളാൽ പരിപാലിക്കപ്പെടുന്ന ഈ കുഞ്ഞിനെ മഹർഷി കണ്വൻ കാണുന്നു. അദ്ദേഹം ആ കുഞ്ഞിനെ ശകുന്തള എന്ന് പേരുനൽകി അദ്ദേഹത്തിന്റെ ആശ്രമത്തിൽ വളർത്തുന്നു. ശകുന്തള ആശ്രമത്തിൽ വളരുന്നു. ചന്ദ്രവംശ മഹാരാജാവായ ദുഷ്യന്തൻ നായാട്ടിനായി വനത്തിലെത്തുന്നു. യുവതിയായ ശകുന്തളയെ കാണുന്നു. കണ്വമഹർഷിയുടെ അഭാവത്തിൽ അവർ ഗാന്ധർവ വിവാഹം ചെയ്യുന്നു. ദുഷ്യന്തൻ നാട്ടിലേക്കുപോകുന്നു. കാലം കടന്നുപോകുന്നു. ശകുന്തള ഒരു ആൺ കുഞ്ഞിനു ജൻമം നൽകുന്നു. കണ്വമഹർഷി അവന് സർവദമനൻ എന്ന് പേരിട്ടു. വന്യജീവികളോടൊപ്പം വളർന്ന അവൻ അസാമാന്യ ധൈര്യശാലിയായിരുന്നു. സർവദമനൻ കുമാരനായപ്പോൾ ശകുന്തള അവനെയും കൂട്ടി ദുഷ്യന്തന്റെ രാജസഭയിൽ എത്തുന്നു. എന്നാൽ ദുഷ്യന്തൻ ശകുന്തളയെ തിരിച്ചറിയാത്തതായി ഭാവിക്കുന്നു. പ്രജകൾ തന്നെ കുറ്റപ്പെടുത്തും എന്നുകരുതിയാണ് രാജാവ് ഇപ്രകാരം പെരുമാറുന്നത്. ശകുന്തള ശക്തമായി പ്രതികരിക്കുന്നു. വാഗ്വാദങ്ങൾക്കൊടുവിൽ രാജാവ് ശകുന്തളയെ ഭാര്യയായും സർവദമനനെ മകനായും അംഗീകരിക്കുന്നു. അംഗീകരിക്കപ്പെട്ടവൻ എന്ന അർത്ഥത്തിൽ സർവദമനനെ ഭരതൻ എന്ന് പുനർനാമകരണം ചെയ്യുന്നു. യുവാവായ ഭരതൻ രാജ്യഭാരം ഏറ്റെടുക്കുന്നു. ആസേതുഹിമാലയം കീഴടക്കി ഭരതൻ ചക്രവർത്തിയാകുന്നു. ഭരതന്റെ സാമ്രാജ്യം ഭാരതവർഷം എന്നറിയപ്പെട്ടു. ഭരതൻ മഹാനായ ഒരു രാജാവായിരുന്നു. ഭരതന്റെ പത്നി സുനന്ദാദേവി സാധ്വിയും പതിവ്രതയും ആയിരുന്നു. വളരെ നാളുകൾക്കുശേഷമാണ് അവർക്ക് ഒരു മകൻ പിറക്കുന്നത്. ഭരതനു ശേഷം ഭൂമന്യു ചക്രവർത്തിയായി. ഭരതന്റെ വംശത്തിലാണ് കൗരവരും പാണ്ഡവരും പിറന്നത്.
അഭിജ്ഞാന ശാകുന്തളം
ശകുന്തളയുടെ കഥയും ഭരതന്റെ ജനനവും ദുഷ്യന്തരാജൻ ഭരതനെ അംഗീകരിക്കുന്നതുവരെയുള്ള സംഭവങ്ങളും ചെറിയ വ്യതിയാനങ്ങളോടെ അവതരിപ്പിക്കുന്നു കാളിദാസൻ തന്റെ അഭിജ്ഞാന ശാകുന്തളം (ശകുന്തളയെ തിരിച്ചറിയൽ) എന്ന കാവ്യനാടകത്തിൽ.
പ്രമാണങ്ങൾ
വർഗ്ഗം:മഹാഭാരതത്തിലെ കഥാപാത്രങ്ങൾ
യൂണിവേഴ്സിറ്റി ഓഫ് ബ്യൂണസ് അയേർസ്
യൂണിവേഴ്സിറ്റി ഓഫ് ബ്യൂണസ് അയേർസ് (Universidad de Buenos Aires, UBA) അർജന്റീനയിലെ ഏറ്റവും വലിയ യൂണിവേഴ്സിറ്റിയും അംഗത്വവിവരമനുസരിച്ച് ലാറ്റിനമേരിക്കയിലെ രണ്ടാമത്തെ വലിയ സർവകലാശാലയുമാണ്. 1821 ഓഗസ്റ്റ് 12 ന് ബ്യൂണസ് അയേഴ്സ് നഗരത്തിൽ സ്ഥാപിതമായ ഈ സർവ്വകലാശാല 13 വകുപ്പുകൾ, 6 ആശുപത്രികൾ, 10 മ്യൂസിയങ്ങൾ, 4 ഹൈസ്കൂളുകൾ എന്നിവയുമായി ബന്ധപ്പെട്ടിരിക്കുന്നു.
അവലംബം
വർഗ്ഗം:സർവ്വകലാശാലകൾ
റൗഫ് നൃത്തം
കശ്മീർ താഴ്‌വരയിലെ സ്ത്രീകൾ അവതരിപ്പിക്കുന്ന ഒരു നാടോടി നൃത്തരൂപമാണ് റൗഫ്. ജമ്മു കശ്മീർ സംസ്ഥാനത്ത് ഉത്ഭവിച്ചതും വളർന്നുവന്നതുമായ ഒരു നാടോടി നൃത്തരൂപമാണിത്. ഇതിൽ, മനോഹരമായി വസ്ത്രം ധരിച്ച യുവതികൾ രണ്ട് വരികളായി പരസ്പരം അഭിമുഖീകരിച്ച് നിന്നാണ് ഈ നൃത്തം അവതരിപ്പിക്കുന്നത്.
പ്രാധാന്യം
ഇന്ത്യയിലെ കശ്മീർ സംസ്ഥാനത്തെ മുസ്‌ലിം സമുദായത്തിൽ നിന്ന് ഉത്ഭവിച്ച ഒരു നാടോടി നൃത്തമാണ് റൗഫ്. വസന്തകാലത്തിന്റെ നല്ല കാലാവസ്ഥ ആഘോഷിക്കുന്നതിനും ഐഡി-ഉൽ-ഫിത്തർ പോലുള്ള വിവിധ ആഘോഷ വേളകളിൽ ഉല്ലാസത്തിനുമായാണ് ഈ നൃത്തം അവതരിപ്പിക്കുന്നത്.
അവലംബം
വർഗ്ഗം:ഇന്ത്യയിലെ നൃത്തങ്ങൾ
ഗൂഗിൾ നെസ്റ്റ്(സ്മാർട്ട് സ്പീക്കറുകൾ)
ഗൂഗിൾ നെസ്റ്റ് ബ്രാൻഡിന് കീഴിൽ ഗൂഗിൾ വികസിപ്പിച്ചെടുത്ത സ്മാർട്ട് സ്പീക്കറുകളുടെ ഒരു നിരയാണ് ഗൂഗിൾ ഹോം എന്ന് മുമ്പ് അറിയപ്പെട്ടിരുന്ന ഗൂഗിൾ നെസ്റ്റ്. 2016 മേയ് മാസത്തിൽ ഈ ഉപകരണം പ്രഖ്യാപിക്കുകയും 2016 നവംബറിൽ അമേരിക്കയിൽ പുറത്തിറക്കുകയും ചെയ്തു. ആഗോളതലത്തിൽ 2017 ൽ പലപ്പോഴായി പുറത്തിറങ്ങി.
ഗൂഗിൾ അസിസ്റ്റന്റ് എന്ന ഗൂഗിളിന്റെ ഇന്റലിജന്റ് പേഴ്‌സണൽ അസിസ്റ്റന്റ് മുഖേന ഗൂഗിൾ ഹോം സ്മാർട്ട് സ്‌പീക്കറുമായി സംവദിക്കാൻ ഉപയോക്താക്കളെ പ്രാപ്തമാക്കുന്നു. ഗൂഗിളിന്റെ തന്നെയും മറ്റ്‌ സേവനദാതാക്കളുടെയും പലവിധത്തിലുള്ള സേവനങ്ങൾ ഈ സ്‌പീക്കറിൽ സംയോജിപ്പിച്ചിരിക്കുന്നു. സംഗീതം കേൾക്കാനും, വീഡിയോ അല്ലെങ്കിൽ ഫോട്ടോ എന്നിവ പ്ലേ ചെയ്യുന്നത് നിയന്ത്രിക്കാനും ശബ്ദം മുഖേന ഉപയോക്താകൾക്ക് കഴിയും. ഹോം ഓട്ടോമേഷൻ പിന്തുണ ഈ ഉപകരണത്തിൽ ലഭ്യമാണ്. ഉപയോക്താക്കൾക്ക് അവരുടെ ശബ്ദം ഉപയോഗിച്ച് സ്മാർട്ട് ഹോം വീട്ടുപകരണങ്ങൾ നിയന്ത്രിക്കാൻ അനുവദിക്കുന്നു. ഒരു വീട്ടിലെ വിവിധ മുറികളിൽ ഓരോ ഗൂഗിൾ ഹോം സ്മാർട്ട് സ്‌പീക്കർ സ്ഥാപിച്ച് അതിന്റെ പ്രവർത്തനം സമന്വയിപ്പിക്കാവുന്നതാണ്. ഏപ്രിൽ 2017 ലെ ഒരു സോഫ്റ്റ്‌വെയർ അപ്ഡേറ്റ് മുഖേന ആറു പേരുടെ വരെ ശബ്ദം തിരിച്ചറിയാനുള്ള ശേഷി ഈ ഉപകരണം നേടി. കാനഡയിലും യുണൈറ്റഡ് സ്‌റ്റേറ്റ്‌സിലും ഹാൻഡ്‌സ് ഫ്രീ ഫോൺ കോളിംഗ്; ഷെഡ്യൂൾ ചെയ്ത ഇവന്റുകൾക്ക് മുമ്പുള്ള സജീവമായ ഓർമ്മപ്പെടുത്തലുകൾ; മൊബൈൽ ഉപകരണങ്ങളിലോ ക്രോംകാസ്റ്റ്(Chromecast) പ്രാപ്തമാക്കിയ ടെലിവിഷനുകളിലോ ദൃശ്യ പ്രതികരണങ്ങൾ മുതലയാവ ആകാം; ബ്ലൂടൂത്ത് ഓഡിയോ സ്ട്രീമിംഗ്; ഒപ്പം ഓർമ്മപ്പെടുത്തലുകളും കലണ്ടർ കൂടിക്കാഴ്‌ചകളും ചേർക്കാനുള്ള കഴിവും നൽകിയിട്ടുണ്ട്.
2016 നവംബറിൽ പുറത്തിറങ്ങിയ യഥാർത്ഥ ഗൂഗിൾ ഹോം സ്പീക്കറിന് മുകളിൽ നിറമുള്ള സ്റ്റാറ്റസ് എൽഇഡികൾ ഉള്ളതും, സിലിണ്ടർ ആകൃതിയുമാണ് ഉണ്ടായിരുന്നത്. 2017 ഒക്ടോബറിൽ, ഉൽപ്പന്ന നിരയിലേക്ക് രണ്ട് കൂട്ടിച്ചേർക്കലുകൾ ഗൂഗിൾ പ്രഖ്യാപിച്ചു, മിനിയേച്ചർ പക്ക് ആകൃതിയിലുള്ള(puck-shaped) ഗൂഗിൾ ഹോം മിനിയും വലിയ ഗൂഗിൾ ഹോം മാക്സും. 2018 ഒക്‌ടോബറിൽ, 7 ഇഞ്ച് ടച്ച്‌സ്‌ക്രീനുള്ള സ്‌മാർട്ട് സ്പീക്കറായ ഗൂഗിൾ ഹോം ഹബ് കമ്പനി പുറത്തിറക്കി. 2019 മെയ് മാസത്തിൽ, ഗൂഗിൾ ഹോം ഉപകരണങ്ങൾ ഗൂഗിൾ നെസ്റ്റ് ബാനറിന് കീഴിൽ റീബ്രാൻഡ് ചെയ്യുമെന്ന് ഗൂഗിൾ പ്രഖ്യാപിക്കുകയും വലിയ സ്‌മാർട്ട് ഡിസ്‌പ്ലേയായ നെസ്റ്റ് ഹബ് മാക്‌സ് അനാവരണം ചെയ്യുകയും ചെയ്തു.
ബാഹ്യ കണ്ണികൾ
വർഗ്ഗം:ഗൂഗിൾ
പൊയിൽക്കാവ്‌
കോഴിക്കോട്‌ ജില്ലയിൽ കൊയിലാണ്ടി താലൂക്കിലും പന്തലായനി ബ്ലോക്കിലുമായി കടലോരത്ത്‌ സ്ഥിതി ചെയ്യുന്ന ഒരു ഗ്രാമമാണ്‌ പൊയിൽക്കാവ്‌. കിഴക്കൻ അതിർത്തിയിൽ ഉള്ളൂർ പുഴയോരത്ത്‌ വ്യാപിച്ചു കിടക്കുന്ന അമൂല്യ ജൈവസമ്പത്തുള്ള കണ്ടൽ വനപ്രദേശം, പടിഞ്ഞാറ്‌ പൊയിൽക്കാവ്‌ ബീച്ച്‌, കടലോടടുത്ത്‌ സ്ഥിതി ചെയ്യുന്ന പതിനഞ്ച്‌ ഏക്കറോളം വിസ്‌തൃതയുള്ള കന്യാവനമെന്ന്‌ വിശേഷിപ്പിക്കാവുന്ന കാവ്‌ എന്നിവ ഇവിടുത്തെ ജൈവ വൈവിദ്ധ്യത്തെ സംരക്ഷിച്ചുപോരുന്നു. റെയിൽപാത, എൻ.എച്ച്‌. 17 എന്നിവ ഈ പഞ്ചായത്തിലുടെ കടന്നു പോവുന്നു. 13.60 ചതുരശ്ര കിലോമീറ്റിർ ഭുവിസ്‌തീർണ്ണമുള്ള ഇവിടെ 3.5 കിലോമീറ്ററോളം കടലോരവും ചെറിയ കുന്നുകളും ചരിവു പ്രദേശങ്ങളം പാടങ്ങളും സമതലപ്രദേശങ്ങളും അടങ്ങുന്നതാണ്‌. ഏകദേശം 4700 ഓളം കുടുംബങ്ങൾ ഇവിടെ താമസിക്കുന്നു. പകുതിയിലധികം കുടുംബങ്ങൾക്കും 25 സെന്റിന്‌ താഴെ മാത്രമെ ഭുമിയുള്ളു. ചെറുകിട കർഷകരും, കർഷകതൊഴിലാളികളും, മൽസ്യതൊഴിലാളികളും, നിർമ്മാണതൊഴിലാളികളും, ചെറുകിട കച്ചവടക്കാരും, സർക്കാർ-സ്വകാര്യ സ്ഥാപനങ്ങളിലെ ജീവനക്കാരും, ഖാദി, കയർ, തുന്നൽ, മോട്ടോർ വാഹനമേഖലകളിൽ പണിയെടുക്കുന്നവരും അന്യസംസ്ഥാനങ്ങളിലും വിദേശങ്ങളിലും ജോലി ചെയ്യുന്നവരുമാണ്‌ ഇവിടുത്തെ ജനങ്ങൾ. കാലി വളർത്തൽ ഉപജീവനമാർഗ്ഗമായി കരുതുന്ന അനേകം കുടുംബങ്ങൾ ഇവിടെയുണ്ട്‌.ചെങ്ങാട്ടുകാവ് പഞ്ചായത്തിലെ ഒരു പ്രധാന വാർഡ് ആണ് പൊയിൽക്കാവ്
പൊയിൽക്കാവ് ഗ്രാമം ഇവിടത്തെ ദുർഗാദേവി ക്ഷേത്രം മൂലം വളരെ പ്രസിദ്ധമാണ്. പരശുരാമൻ പ്രതിഷ്ഠിച്ചു എന്നു വിശ്വസിക്കുന്ന ഈ അമ്പലം കടലിനോട് ചേർന്നുള്ള വനത്തിനുള്ളിൽ ആണ്. മീനം ഒന്നു മുതൽ അഞ്ചു വരെ ആണിവിടത്തെ ഉത്സവം. വെടിക്കെട്ടിനു ഏറെ പേരുള്ള ഈ ഉത്സവം ഇപ്പോൾ ആനക്കമ്പക്കാരുടെ താവളം കൂടിയാണ്. മലബാറിലെ ഒരു പ്രധാന ക്ഷേത്രമായി പൊയിൽക്കാവ് ക്ഷേത്രം അറിയപ്പെടുന്നു.
ഏറെ പഴക്കമുള്ള പൊയിൽക്കാവ് ഹൈസ്കൂൾ വിദ്യാഭ്യാസരംഗത്ത് ഈ നാടിന്റെ അഭിമാനമായി നിലകൊള്ളുന്നു. ഈ വർഷം +2 ഇവിടെ അനുവദിച്ചു.
വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
പൊന്നാനി
കേരളത്തിലെ മലപ്പുറം ജില്ലയിലെ ഒരു പുരാതന തുറമുഖ നഗരമാണ് പൊന്നാനി. അറബിക്കടലിന്റെ തീരത്താണ് ഈ നഗരം സ്ഥിതിചെയ്യുന്നത്. മലപ്പുറം ജില്ലയിലെ ഒരേയൊരു തുറമുഖവും പൊന്നാനിയിലാണ്. എ.ഡി ഒന്നാം നൂറ്റാണ്ടിൽ എഴുതപ്പെട്ട 'എരിത്രിയൻ കടലിലെ പെരിപ്ലസ്' (English: Periplus of the Erythraean Sea) എന്ന ഗ്രീക്ക് ഗ്രന്ഥത്തിൽ പരാമർശിക്കപ്പെടുന്ന തിണ്ടിസ് (English: Tyndis) എന്ന തുറമുഖ നഗരം പൊന്നാനിയാണെന്ന് പ്രമുഖ ചരിത്രകാരന്മാർ അഭിപ്രായപ്പെടുന്നു.
ചരിത്രം
പൊന്നാനിയുടെ ചരിത്രം മിത്തുകളുമായും പുരാണങ്ങളുമായും കൂടിക്കുഴഞ്ഞു കിടക്കുന്നു. പൊന്നാനി എന്ന പേരിന്റെ ഉത്ഭവത്തെക്കുറിച്ച് പല മിത്തുകളും പ്രചാരത്തിലുണ്ട്. പുരാതന കാലത്ത് പൊന്നൻ എന്നു പേരായ ഒരു രാജാവ് ഈ നാട് ഭരിച്ചിരുന്നു എന്നും അദ്ദേഹത്തിൽ നിന്നാണ് ഈ പേര് വന്നതെന്നുമാണ് അതിലൊന്ന്. 'പൊൻ വാണി' എന്ന് പേരുള്ള ഒരു നദി ഈ പ്രദേശത്തിലൂടെ ഒഴുകിയിരുന്നു എന്നും അങ്ങനെയാണ് പൊന്നാനി എന്ന പേര് സിദ്ധിച്ചതെന്നുമാണ് മറ്റൊരു മതം. അറബ്- പേർഷ്യൻ നാടുകളുമായി നില നിന്നിരുന്ന കച്ചവട ബന്ധത്തിന്റെ ഭാഗമായി ധാരാളം 'പൊൻ നാണ്യ'ങ്ങൾ ഇവിടെയെത്തിയിരുന്നു എന്നും  പൊൻ നാണ്യങ്ങളുടെ നാടാണ് പിന്നീട് 'പൊന്നാനി'യായതെന്നുമാണ് വേറൊരു അഭിപ്രായം. ആഴ്‌വാഞ്ചേരി തമ്പ്രാക്കളുടെ ഭരണകാലത്ത് പൊന്നുകൊണ്ടുള്ള ആനകളെ ക്ഷേത്രങ്ങളിൽ സമർപ്പിച്ചിരുന്നു എന്നും പൊന്നാനകളിൽ നിന്നാണ് പൊന്നാനി എന്ന പേര് വന്നതെന്നും മറ്റൊരു വാദവുമുണ്ട്. ഇതല്ല ആഴ്‌വാഞ്ചേരി തമ്പ്രാക്കൾ പാക്കനാർ പറഞ്ഞപ്രകാരം പൊന്നിന്റെ ആനയെ നടത്തിയ ഇടം പൊന്നാനയും പിന്നീട് പൊന്നാനിയുമായി എന്നൊരു കഥയുമുണ്ട്
സാമൂതിരിയുടെ കാലത്തിനു മുമ്പുള്ള പൊന്നാനിയുടെ ചരിത്രത്തെക്കുറിച്ച് ആധികാരികമായ രേഖകളൊന്നും ലഭ്യമായിട്ടില്ല. സാമൂതിരിക്കു മുമ്പ് പൊന്നാനി തിരുമനശ്ശേരി രാജാക്കളുടെ കീഴിലായിരുന്നെന്ന് കരുതപ്പെടുന്നു. സാമൂതിരിയുടെ ഭരണകാലം പൊന്നാനിയുടെ സുവർണ്ണകാലമായി വിശേഷിപ്പിക്കപ്പെടുന്നു. സാമൂതിരിമാർ പൊന്നാനിയെ അവരുടെ രണ്ടാം തലസ്ഥാനമായി പരിഗണിച്ചു. വാസ്കോ ഡി ഗാമ കോഴിക്കോടിനടുത്തുള്ള കാപ്പാട് എത്തിയപ്പോൾ അന്നത്തെ സാമൂതിരി രാജാവ് പൊന്നാനിയിലായിരുന്നു. സാമൂതിരിയുടെ നാവിക പടത്തലവനും പോർച്ചുഗീസുകാരുടെ പേടിസ്വപ്നവുമായിരുന്ന കുഞ്ഞാലി മരക്കാറിനും പൊന്നാനിയുമായി അടുത്ത ബന്ധങ്ങൾ ഉണ്ടായിരുന്നു. കുഞ്ഞാലിമരക്കാരും കുടുംബവും പൊന്നാനിയിൽ കുറച്ചുകാലം താമസിച്ചിരുന്നു. 1507-ൽ പോർച്ചുഗീസ് നാവികനും പടയാളിയുമായ ഡി അൽമേഡ ഈ നഗരം ചുട്ടെരിച്ചതിനെ തുടർന്നാണ് കുഞ്ഞാലി മരക്കാർ ഇവിടെ നിന്ന് താമസം മാറിയതെന്ന് കരുതപ്പെടുന്നു.
1766-ൽ ടിപ്പുവിന്റെ പടയോട്ടത്തോടു കൂടി സാമൂതിരി യുഗത്തിന് അന്ത്യമാവുകയും പൊന്നാനി മൈസൂർ രാജ്യത്തിന്റെ അധീനതയിലാവുകയും ചെയ്തു. ടിപ്പുവിന്റെ പതനത്തിനു ശേഷം പൊന്നാനി ബ്രിട്ടീഷ് ഭരണത്തിനു കീഴിലാവുകയും കുറച്ചു കാലം ബോംബെ പ്രവിശ്യക്ക് കീഴിൽ വരികയും ചെയ്തു. പിന്നീട് ഇവിടം മലബാറിൽ ഉൾപ്പെട്ട് ഒന്നര നൂറ്റാണ്ടോളം മദ്രാസ് പ്രവിശ്യക്ക് കീഴിൽ വന്നു. അന്നത്തെ മലബാർ കൊടുങ്ങല്ലൂരിനടുത്തുള്ള ആല മുതൽ കാസർഗോടുള്ള ചന്ദ്രഗിരിപ്പുഴ വരെ വിശാലമായിരുന്നു. 1861 വരെ കൂറ്റനാട് താലൂക്കിന്റെ ആസ്ഥാനമായിരുന്നു പൊന്നാനി. അക്കാലത്ത് പൊന്നാനിയിലെ മുൻസിഫ് കോടതി കൂറ്റനാട് കോടതി എന്നായിരുന്നു അറിയപ്പെട്ടിരുന്നത്. പിന്നീട് ചാവക്കാട്, കൂറ്റനാട്, വെട്ടത്തുനാട് താലൂക്കുകളുടെ ഭാഗങ്ങൾ കൂട്ടിച്ചേർത്ത് പൊന്നാനി താലൂക്ക് രൂപവത്കരിച്ചു. 1956-ൽ കേരള സംസ്ഥാന രൂപവത്കരണത്തിനു ശേഷം പൊന്നാനി പാലക്കാട് ജില്ലയുടെ ഭാഗമായി. 1969-ൽ മലപ്പുറം ജില്ലാ രൂപവത്കരണത്തിനു ശേഷമാണ് പൊന്നാനി മലപ്പുറം ജില്ലയുടെ ഭാഗമായത്.
സംസ്കാരം
പുറംനാടുകളുമായി പൊന്നാനിക്ക് പുരാതന കാലം മുതലേ ഉണ്ടായിരുന്ന കച്ചവടബന്ധം ഒരു സാംസ്കാരിക വിനിമയത്തിനു കളമൊരുക്കി. പേർഷ്യൻ - അറേബ്യൻ കലാരൂപങ്ങളും ഉത്തരേന്ത്യൻ സംസ്കാരവും പൊന്നാനിയിലെത്തിയത് ആ വഴിയാണ്. ഭാഷയിലും ഇതിന്റെ അനുരണനങ്ങളുണ്ടായി. അറബ്-മലയാളം എന്ന സങ്കര ഭാഷ രൂപപ്പെട്ടത് ഇങ്ങനെയാണ്. ധാരാളം കവിതകൾ ഈ സങ്കര ഭാഷയുപയോഗിച്ച് രചിക്കപ്പെട്ടിട്ടുണ്ട്. സാംസ്കാരിക വിനിമയത്തിന്റെ ഭാഗമായി ഇവിടെയെത്തിയ ഹിന്ദുസ്ഥാനിയിലെ ഖവ്വാലിയും ഗസലും ഇപ്പോഴും ഉർവ്വരമായി തന്നെ പൊന്നാനിയിൽ ‍നിലനിൽക്കുന്നു. ഇ.കെ അബൂബക്കർ, മായിൻ,ഖലീൽ ഭായ് ( ഖലീലുറഹ്മാൻ )എന്നിവർ പൊന്നാനിയിലെ പ്രമുഖ ഖവാലി ഗായകരാണ്. പൊന്നാനിയുടെ ഗസൽ ഗായകനിരയിൽ ഏറെ ശ്രദ്ധേയനായ ബക്കർ മാറഞ്ചേരിക്കൊപ്പം വെളിയങ്കോട്ടുകാരിയായ ശാരിക ഗിരീഷ്,പുതുപൊന്നാനി എം.ഐ.ട്രെയ്നിംഗ് കോളേജ് അധ്യാപികയും കൊല്ലൻപടിയിൽ താമസക്കാരിയുമായ ഇശ്റത്ത് സബാഹ് എന്നിവരുടെ സാന്നിദ്ധ്യം ഇവിടത്തെ ഗസൽ പാരമ്പര്യത്തിന് ഏറെ തിളക്കമേകുന്നുണ്ട്. ഇരുവരും സംസ്ഥാന സ്കൂള് കലോത്സവങ്ങളിൽ ഉർദു പദ്യോച്ചാരണ മത്സര ജേതാക്കളാണ്. ഹിന്ദു മുസ്ലിം മത വിഭാഗങ്ങൾക്ക് തുല്യ ജനസംഖ്യയുള്ള പൊന്നാനി, മതമൈത്രിക്കും സഹിഷ്ണുതക്കും പേരുകേട്ട പ്രദേശമാണ്. പൊന്നാനിയിലെ വലിയ ജുമാഅത്ത് പള്ളി വാസ്തുശില്പമാതൃക കൊണ്ടും മതപഠനകേന്ദ്രം എന്ന നിലയിലും ശ്രദ്ധേയമാണ്. ക്രിസ്തുവർഷം 1510- നാണ് ജുമാമസ്ജിദ് നിർമ്മിക്കപ്പെട്ടതെന്ന് ബ്രിട്ടീഷ് ചരിത്രകാരനായ വില്ല്യം ലോഗൻ മലബാർ മാനുവലിൽ രേഖപ്പെടുത്തിയിട്ടുണ്ട്. തൃക്കാവിലെ ക്ഷേത്രവും,കണ്ടകുറമ്പകാവ്, ഓം ത്രിക്കാവ് തുടങ്ങിയ ഇവിടുത്തെ ഹിന്ദു ക്ഷേത്രങ്ങളും പ്രശസ്തമാണ്. തിരുനാവായയിലെ നാവാമുകുന്ദ ക്ഷേത്രവും അവയിൽ പെടുന്നു. നൂറിൽപരം ക്രിസ്തീയ കുടുംബങ്ങളുണ്ട് ഇവിടെ. സെൻറ്. അന്തോനീസ് ചര്ച്ച് 1931 ൽ സ്ഥാപിതമായി. മാർത്തോമ വിഭാഗത്തിനും ചര്ച്ച് ഉണ്ട്.
പ്രാചീന നാടൻ കലാരൂപങ്ങളായ കാളവേല, തെയ്യം, തിറ, മൗത്തളപ്പാട്ട്, കോൽക്കളി, ഒപ്പന, ദഫ്മുട്ട്, പുള്ളുവൻപാട്ട്, പാണൻപാട്ട് എന്നിവ പൊന്നാനിയിൽ ഇപ്പോഴും സജീവമാണ്.
പുരാതന നഗര സംസ്‌കൃതിയുടെ  ശേഷിപ്പുകൾ ഇപ്പോഴും   കാത്തുവെയ്ക്കുന്ന മലബാറിലെ തുറമുഖനഗരങ്ങളിലൊന്നാണ്  പൊന്നാനി ..വിവിധ കാലങ്ങളിൽ സാമ്രാജ്യത്വ മോഹവുമായി  മലബാറിലേക്ക് വന്ന അധിനിവേശ ശക്തികളുമായി നിരന്തരം  സംഘർഷത്തിലേർപ്പെട്ടതിന്റെ ചരിത്രവും ഈ ദേശത്തിനുണ്ട്. കലയിലും കച്ചവടത്തിലും സാഹിത്യത്തിലുമെല്ലാം മലബാറിന്റെ കേന്ദ്രസ്ഥാനത്ത് നിർത്താവുന്ന പ്രദേശമാണ്  പൊന്നാനി. അറബിക്കടലും, ഭാരതപ്പുഴയും, അഴിമുഖവും പൂക്കൈതപ്പുഴയും  ചേർന്ന് ഒരുക്കുന്ന ദൃശ്യഭംഗി പോലെ തന്നെ ഗംഭീരമാണ് പൊന്നാനിയുടെ അന്നപ്പെരുമയും
*******
ഒരു സമൂഹത്തിന്റെയും  ഭക്ഷണശീലങ്ങളെ  രൂപപ്പെടുത്തുന്നതിൽ  വ്യത്യസ്ത  ഘടകങ്ങൾക്കുള്ള പ്രാധാന്യത്തെ സംബന്ധിച്ച്   "feast  and fast in south india " എന്ന  ഗ്രന്ഥമെഴുതിയ കോളിൻസ് ടൈലർ സെൻ ചില  നിരീക്ഷണങ്ങൾ മുന്നോട്ടു വെക്കുന്നുണ്ട്. ഭൂമിശാസ്ത്രം, കാലാവസ്ഥ, വാണിജ്യബന്ധങ്ങൾ. മതം എന്നീ ഘടങ്ങൾ സമന്വയിച്ചുകൊണ്ടുള്ള ഒരു  സാംസ്കാരിക  പരിസരത്തിൽ  നിന്നാണ് ഓരോ  പ്രദേശത്തെയും ഭക്ഷണശീലങ്ങൾ രൂപപ്പെടുന്നത് അല്ലെങ്കിൽ ഈ സാംസ്കാരിക അംശങ്ങളുടെയെല്ലാം  മൂർത്തമായ  ആവിഷ്കാരമാണ്  ഭക്ഷണം എന്ന് പറയാം. തനത് എന്ന് നാം  അവകാശപ്പെടുന്ന ഏതൊരു  ഭക്ഷണവും നിരവധിയായ  കൊടുക്കൽ  വാങ്ങലുകളിലൂടെയാണ്  രൂപപ്പെട്ടിട്ടുള്ളത്. നാം നിത്യജീവിതത്തിൽ പാചകത്തിനുപയോഗിക്കുന്ന  ചേരുവകൾ നോക്കിയാൽ ഇവയെല്ലാം  പല നാടുകളിൽ നിന്ന് എത്തിയതാണെന്നു കണ്ടെത്താൻ കഴിയും. പോർച്ചുഗീസ്,അറേബ്യ, ഡച്ച്‌,  യൂറോപ്പ് തുടങ്ങി പല നാടുകളുടെയും സ്വാധീനത്താൽ നിർമ്മി ക്കപ്പെട്ടതാണ് നമ്മുടെ  രുചികളിൽ  ഏറെയും. .  ഇങ്ങനെ ദേശാന്തരങ്ങൾ  താണ്ടിയെത്തിയ  ചേരുവകൾ എല്ലാം  ചേർത്ത്  ഓരോ  പ്രദേശവും തങ്ങളുടേതായ രീതിയിൽ  രൂപപ്പെടുത്തിയെടുക്കുന്ന ചില  ഭക്ഷണരീതികൾ  ഉണ്ട്. അതിനെയാണ്  തനത്  എന്ന പരികല്പന കൊണ്ട് നാം  വിശേഷിപ്പിക്കുന്നത്. അത്തരത്തിൽ നിർമ്മിക്കപ്പെട്ട പൊന്നാനിയുടെ  ഭക്ഷണ ശീലങ്ങളെ  ചെറിയ  രീതിയിൽ  ഒന്നു  പരിചയപ്പെ ടുത്തുക  എന്നതാണ് ഈ കുറിപ്പിന്റെ  ഉദ്ദേശം
**************
ജീവിതത്തിലെ എല്ലാ സവിശേഷ സന്ദർഭങ്ങളിലും പലഹാരങ്ങൾ ഉണ്ടാക്കിയും അത് പരസ്പരം കൈമാറിയും തിന്നും  തീറ്റിച്ചും  ആഘോഷിക്കുന്നവരാണ് പൊന്നാനിക്കാർ. വൈവിധ്യം നിറഞ്ഞ ഒരു പലഹാരജീവിതം ഈ നാട്ടുകാർക്കുണ്ട്. പ്രധാനമായും പൊന്നാനി  അങ്ങാടിയെ കേന്ദ്രീകരിച്ചാണ് ഈ  പലഹാരലോകം  നില നിൽക്കുന്നത്  .അട മുതൽ അലീസ വരെ (പ്രയോഗത്തിന് കടപ്പാട്:Khaleem Kalmaj) യുള്ള വിവിധങ്ങളായ  അപ്പത്തരങ്ങളാൽ സമ്പന്നമാണ്  പൊന്നാനിയിലെ  ഓരോ അടുക്കളയും.നോമ്പ്,  പെരുന്നാൾ, കല്യാണം,  ജനനം, മരണം എന്നിങ്ങനെ എല്ലാം ആചാരങ്ങളുടെയും ആഘോഷങ്ങളുടെയും ഭാഗമായി  ഇവർ പലഹാരങ്ങൾ ഉണ്ടാക്കുന്നു. വ്യത്യസ്ത ചേരുവകളും നിർമ്മാണക്രമങ്ങളും ഉള്ള ധാരാളം പലഹാരങ്ങൾ പൊന്നാനിക്കാർക്ക് സ്വന്തമായുണ്ട്. കയ്യിൽ കിട്ടുന്ന എന്തും പലഹാരമാക്കി മാറ്റാൻഉള്ള പ്രത്യേക വൈധഗ്ധ്യം  പൊന്നാനിയിലെ  പെണ്ണുങ്ങൾ  ആർജിച്ചെടുത്തിട്ടുണ്ട്. സ്ത്രീകൾ അവരുടെ അധ്വാനത്തിന്റെ വലിയൊരു പങ്കും  ചെലവഴിച്ചിരുന്നത് ഈ പലഹാരം നിർമ്മാണത്തിനു വേണ്ടിയായിരുന്നു.വ്യത്യസ്ത രുചികളും മണങ്ങളിലുമുള്ള    പല പേരിലുള്ള പലഹാരങ്ങൾ  ഈ  സ്ത്രീകളിലൂടെ  പിറവിയെടുത്തു.
************
നോമ്പ് സൽക്കാരം പോലെ തന്നെ വളരെ വിശേഷപ്പെട്ട മറ്റൊരു സൽക്കാരം ആണ്  പുതിയാപ്പിള സൽക്കാരം. വധുവിന്റെ വീട്ടിലേക്ക് വരുന്ന വരനെ  സൽക്കരിക്കുന്ന ഏർപ്പാടിനെ ആണ് പുതിയാപ്ല സൽക്കാരം എന്നുപറയുന്നത്. പുതിയാപ്പിള സൽക്കാരത്തിന് വിഭവങ്ങൾ ഒന്നുകൂടി വൈവിധ്യം നിറഞ്ഞതാണ് നെയ്ച്ചോറ്, തേങ്ങച്ചോറ്,  നുറുക്കരിച്ചോറ്, അലീസ,  പോത്തുകുറുമ,  ആട് കുറുമ,  കോഴി നിർത്തി പൊരിച്ചത്, ചേന പൊരിച്ചത്,  മുരിങ്ങന്റലകറി,  ചക്കര പുളി, പുളികൂട്ടാൻ,  കടുമാങ്ങ ഈ വിഭവങ്ങളെല്ലാം പുതിയാപ്പിള സൽക്കാരത്തിന് മാത്രമായി ഒരുക്കുന്നതാണ്. പല തരം പത്തിരികളും  മുട്ടപ്പത്തിരി,  ചട്ടിപ്പത്തിരി, അട്ടിപ്പത്തിരി  ഇറച്ചി പത്തിരി, നൈസ് പത്തിരി  എന്നിങ്ങനെ പത്തിരിയിയിലും  പൊന്നാനി ക്കാർ  വലിയ വൈവിധ്യം വെച്ചു പുലർത്തുന്നുണ്ട്. "പാത്തുമ്മ വിറ്റാളരിപത്തിരി ചാറിൽ മുക്കി മൂക്കറ്റം തിന്നേ, നിന്നച്ചീരണി"പൊന്നാനിക്കാരുടെ പത്തിരി തീറ്റയെ കുറിച്ച്എം. ഗോവിന്ദൻ തന്റെ കവിതയിൽ ഇങ്ങനെ   പരാമർശിക്കുന്നുണ്ട്. (പൊന്നാനിക്കാരന്റെ മനോരാജ്യം ). പത്തിരി പൊന്നാനിക്കാരുടെ ഇഷ്ടവിഭവമാണ്.പത്തിരിയും ഇറച്ചിക്കറിയും പൊന്നാനിക്കാരുടെ  തീറ്റ രസങ്ങളിൽ മുമ്പനാണ്
***************** -
പൊന്നാനിയിലെ സാഹിത്യത്തിലും സംഗീതത്തിലുമെല്ലാം  ഈ  പലഹാരലോകം ആവിഷ്കരിക്കപെട്ടിട്ടുണ്ട്. വക്കീൽ രാമൻ മേനോന്റെ ഗുമസ്തനായിരുന്ന  മഹാകവി  ഇടശ്ശേരി പൊന്നാനിയിലെ  മുസ്ലീം  വീടുകളിലെ നിത്യസന്ദർശകനായിരുന്നു. അമ്പാടിയിലേക്കു വീണ്ടും എന്ന തന്റെ കവിതയിൽ  ജീവിതത്തെ  പലഹാരമായി സങ്കല്പിക്കുന്ന കവിയെ നമുക്ക്   കാണാം  ." ഇടയ്ക്ക്  കണ്ണീരുപ്പു  പുരട്ടാതെന്തിന് ജീവിത പലഹാരം" തനിക്ക് ചിരപരിചിതമായ പൊന്നാനിയിലെ  പലഹാരലോകം ആയിരിക്കാം  ജീവിതത്തെ  പലഹാരമായി  കാണാൻ കവിയെ  പ്രേരിപ്പിച്ചത്.
*****************
പൊന്നാനിയിലെ അകങ്ങളിൽ മരുമക്കത്തായ സമ്പ്രദായമാണ്  നിലനിന്നിരുന്നത്.ഈ വീടുകളിൽ സ്ത്രീകൾ  പുറത്തിറങ്ങുന്നത്   അപൂർവ്വമാണ്. പകലന്തിയോളം വീട്ടിലേ പുതിയാപ്പിളമാരെയും  മറ്റുള്ളവരെയും  തീറ്റിപ്പോറ്റുക എന്നതായിരുന്നു   പെണ്ണിന്റെ  ഉത്തരവാദിത്വം. ഒരുപക്ഷേ ജീവിതത്തിന്റെ സിംഹഭാഗവും  അവർ  ചിലവഴിച്ചത്  ഇതിനു  വേണ്ടിയായിരുന്നു.വ്യത്യസ് ത രുചികളിലും  മണങ്ങളിലും  ആയി   സ്ത്രീകൾ തങ്ങളുടെ ജീവിതത്തെ തന്നെയാണ് പലപ്പോഴും  ഈ പലഹാരങ്ങളിലൂടെ ആവിഷ്കരിച്ചത്. അമ്പത് അംഗങ്ങൾ  വരെ  ഒരേ  സമയം  താമസിച്ചിരുന്ന പൊന്നാനിയിലെ  അകങ്ങൾ   (വീടുകൾ) പലതും  കാലയവനികക്കുള്ളിൽ  മറയുകയും അപൂർവ്വമായി  താമസമുള്ളിടങ്ങളിൽ  തന്നെ ഇന്ന് മൂന്നും  നാലും  അംഗങ്ങൾ   മാത്രമായി  ചുരുങ്ങുകയും  ചെയ്തു. മാത്രമല്ല ഇത്തരം അദ്ധ്വാനങ്ങൾക്ക്  വേണ്ടി  ഏറെ   സമയം ചിലവഴിക്കാൻ    കഴിയാതെ  വരികയും  ചെയ്തതോടെ   പൊന്നാനിയുടെ  പലഹാരപകിട്ടിന് ചില  മങ്ങലുകൾ സംഭവിച്ചിട്ടുണ്ട്. എന്നാലും പൊന്നാനി അതിന്റെ ആത്‌മാവിൽ    ആ  പലഹാര ലോകത്തെ ഇപ്പോഴും  കാത്ത് വെക്കുന്നുണ്ട്.
********* -***--
മത്സ്യത്തൊഴിലാളികൾ.. എന്നാൽ എല്ലാ ഇല്ലായ്മകളെയും  അതിജീവിക്കുന്ന വലിയ സംഘബോധം  ഈ  മനുഷ്യർക്കിടയിൽ ഉണ്ട്
****************
വിശേഷപ്പെട്ടതെന്തും പങ്കുവെച്ചും കൂടിയിരുന്നും  കഴിക്കണമെന്ന് ആഗ്രഹിക്കുന്നവരാണ് പൊന്നാനിക്കാർ.. ഒരു പക്ഷെ  ഈ പങ്കുവെക്കൽ  അവരുടെ    വിശ്വാസത്തിന്റെ കൂടി ഭാഗമാണ്. വിശേഷപ്പെട്ടതെന്തും അവർക്ക്  ചീരണിയാണ്(കാഴ്ച വെക്കുന്ന വസ്തു, പ്രസാദം ). എല്ലാവരും കൂടി പങ്കിടുമ്പോൾ മാത്രമേ അത് ഫലപ്പെടുകയുള്ളൂ എന്ന്  അവർ  ഉറച്ചു വിശ്വസിക്കുന്നു  "അയൽക്കാരൻ പട്ടിണി കിടക്കുമ്പോൾ വയറുനിറച്ചുണ്ണുന്നവൻ എന്റെ വംശത്തിൽ  പെട്ടവനല്ല" എന്ന   നബി  വചനമാണ്  അവരുടെ  പ്രമാണം. ഇസ്ലാമിലെ വന്മല എന്ന കവിത "അലവി" എന്ന  തന്റെ കൂട്ടുകാരനെ സങ്കല്പിച്ച് എഴുതിയതാണെന്ന് ഇടശ്ശേരി പറയുന്നു. അലവി ചായക്കടക്കാരൻ മൊയ്‌തീൻ കുട്ടിയുടെ മകനാണ്. കഴിക്കാൻ ഉണ്ട് എന്നാൽ അവന്റെ  കൂട്ടുകാരൻ ആ ആര്യബാലകൻ അവൻ നിത്യപ്പട്ടിണിയിലാണ്. അത് മനസ്സിലാക്കിയ അലവി തന്റെ ബാപ്പയുടെ കടയിൽ നിന്നും  എന്നും പഴം മോഷ്ടിച്ച്  കൂട്ടുകാരന്  നൽകും. ഒരു ദിവസം അലവിയുടെ മോഷണം മൊയ്തീൻകുട്ടി കയ്യോടെ പിടികൂടുന്നു. അലവിയെ പൊതിരെ  തല്ലുന്നു. അടികൊണ്ട് അലവി ഇപ്പോൾ തന്റെ  പേര് പറയുമെന്നും തന്റെ മാനം എന്നന്നേക്കുമായി ഇടിഞ്ഞു വീഴുമെന്നു കരുതി  ആ ആര്യബാലകൻ  നിന്ന്  വിറയ്ക്കുന്നു."ഇപ്പോഴേ യെൻ പേർ പുറത്തു ചാടും ഇപ്പോഴെൻ മാനമിടിഞ്ഞു വീഴും "  എന്നാൽ പൊതിരെ തല്ലു കിട്ടിയിട്ടും  അലവി യൊരിക്കലും തന്റെ കൂട്ടുകാരന്റെ  പേര് പറയാൻ തയ്യാറാകുന്നില്ല. ആ ചുള്ളലിന്റെ തുള്ളലിന് മുമ്പിൽ ഒരു വന്മല പോലെ നിന്ന് തന്റെ  കൂട്ടുകാരന്റെ  അഭിമാനത്തിനും   വിശ്വാസത്തിനും  മേൽ അലവിയൊരു  കോട്ടകെട്ടുന്നു. "നൂറു ശതമാനമെന്റെ മിത്രം കൂറും പെരുമയുമുള്ള മുസ്ലീം. തുള്ളി പിടഞ്ഞതവന്റെ ദേഹം ഉള്ളമോ വന്മല പോലെ നിന്നു" തന്റെ സഹോദരനോട് കാണിക്കേണ്ട ഈ വിശ്വാസവും, കരുതലും പങ്കുവെക്കലുമാണ്  പൊന്നാനിക്കാരുടെ ഈ  അന്നവിചാരത്തിന്റെ ആകെ ഉള്ളടക്കം -->
സാഹിത്യം
ആധുനിക മലയാള ഭാഷയുടെ പിതാവ് എന്ന്‌ വിശേഷിപ്പിക്കപ്പെടുന്ന തുഞ്ചത്തെഴുത്തച്ഛൻ എന്ന തുഞ്ചത്ത് രാമാനുജൻ എഴുത്തച്ഛൻ ജീവിച്ചിരുന്നത് പഴയ പൊന്നാനി താലൂക്കിൽപ്പെടുന്ന തിരൂരിലാണ്. പതിനഞ്ചാം നൂറ്റാണ്ടിനും പതിനാറാം നൂറ്റാണ്ടിനുമിടയിലാണ് ഇദ്ദേഹത്തിന്റെ ജീവിത കാലഘട്ടം. പ്രാചീന കവിത്രയങ്ങളിൽപ്പെട്ട ഭാഷാകവിയാണ് എഴുത്തച്ഛൻ. ആധുനിക കവിത്രയങ്ങളിൽഒരാളും കേരളകലാമണ്ഡലത്തിന്റെ സ്ഥാപകനുമായ വള്ളത്തോൾ നാരായണ മേനോൻ‍ന്റെ കാവ്യജീവിതവും പൊന്നാനിയിലായിരുന്നു. പ്രശസ്തമായ വള്ളത്തോൾകളരി ആ കാലത്തെ ഒരു കവികൂട്ടായ്മയായിരുന്നു. പിന്നീടുണ്ടായ പൊന്നാനിക്കളരി വള്ളത്തോൾ കളരിയുടെ തുടചർച്ചയോ പരിണാമമോ ആയാണ് വിലയിരുത്തുന്നത്.
സാഹിത്യത്തിലെ പൊന്നാനിക്കളരി വളരെ പ്രസിദ്ധമാണ്. കുട്ടികൃഷ്ണമാരാര്‍,എം. ടി. വാസുദേവൻ‌ നായർ, എം. ഗോവിന്ദൻ, നാലപ്പാട് നാരായണ മേനോൻ,ബാലാമണിയമ്മ,കമലസുരയ്യ(മാധവികുട്ടി),വി. ടി. ഭട്ടതിരിപ്പാട്,എം.ആർ.ബി, പ്രമുഖ നോവലിസ്റ്റ്‌ ഉറൂബ്, അക്കിത്തം, കടവനാട് കുട്ടികൃഷ്ണൻ, സി. രാധാകൃഷ്ണൻ , കവി ഇടശ്ശേരി ഗോവിന്ദൻ നായർ പി.എം.പള്ളിപ്പാട് തുടങ്ങിയവർ ഈ പൊന്നാനിക്കളരിയിൽ ഉൾപ്പെടുന്നു.
പുതിയ തലമുറയിലെ എഴുത്തുകാരായ കെ.പി. രാമനുണ്ണി, പി. സുരേന്ദ്രൻ, കോടമ്പിയേ റഹ്മാൻ, പി.പി. രാമചന്ദ്രൻ , ആലങ്കോട് ലീലാകൃഷ്ണൻ, സി. അഷറഫ്, കെ.ടി സതീശൻ മോഹനകൃഷ്ണൻ കാലടി, വി. വി. രാമകൃഷ്ണൻ, ഇബ്രാഹിം പൊന്നാനി,ഷാജി ഹനീഫ്,താഹിർ ഇസ്മായിൽ ചങ്ങരംകുളം, കെ.വി നദീർ, സൗദ പൊന്നാനി, സിനിമ ഗാന രചയിതാവ് അക്‌ബർ കുഞ്ഞുമോൻ തുടങ്ങിയവരിലൂടെ സാഹിത്യത്തിലെ ഈ സമ്പന്നത പൊന്നാനിയിൽ നില നിൽക്കുന്നു.
1467-1522 കാലത്ത് ജീവിച്ച സൈനുദ്ധീൻ മഖ്‌ദൂം ഒന്നാമൻ സ്ഥാപിച്ച വലിയ പള്ളിയും ദർസും 1571 ൽ സാമുതിരിയോടോന്നിച്ചു രണ്ടാം മഖ്‌ദൂം അല്ലാമാ അബ്ദുൽ അസീസ്‌ പോർടുഗീസ്കാരുടെ ചാലിയം കോട്ട തകർക്കാൻ നേത്രത്വം നല്കിയതും കേരളത്തിന്റെ ആദ്യത്തെ ചരിത്രകാരനായി പരിഗണിക്കപ്പെടുന്ന ശൈഖ് സൈനുദ്ദീൻ മഖ്ദൂം രണ്ടാമന്റെ കൃതികളും പൊന്നാനിക്ക് ലോകമെങ്ങും കീർത്തി നേടിക്കൊടുത്തിട്ടുണ്ട്. അദ്ദേഹത്തിന്റെ തുഅഫത്തുൽ മുജാഹിദീൻ (പോരാളികളുടെ വിജയം) എന്ന പുസ്തകം കേരളത്തിന്റെ ആദ്യത്തെ ചരിത്ര പുസ്തകമായി പരിഗണിക്കപ്പെടുന്നു. ഇവ പൊന്നാനിക്ക് ചെറിയ മക്ക യെന്ന വിശേഷണം നൽകി. 1900 ത്തിൽ മൌനതുൽ ഇസ്ലാം സഭയും സ്ഥാപിതമായി. ഷെയ്ഖ്‌ സൈനുദ്ധീൻ ഇബ്നു അലി(ഷെയ്ഖ്‌ സൈനുദ്ധീൻ ഒന്നാമൻ - ഒന്നാം മഖ്‌ദൂം),അല്ലാമ അബ്ദുൽ അസീസ്‌ ഇബ്നു സൈനുദ്ധീൻ (രണ്ടാം മഖ്‌ദൂം),ഷെയ്ഖ്‌ അഹമ്മദ്‌ സൈനുദ്ധീൻ ഇബ്നു ഗസ്സാലി(ഷെയ്ഖ്‌ സൈന്ധീൻ രണ്ടാമൻ -മൂന്നാം മഖ്‌ദൂം)1470 നും 1620 നും ഇടയിൽ ജീവിച്ച ഈ മൂന്ന് പേരാണ് മഖ്‌ദൂമുകളിൽ ഏറ്റവും പ്രശസ്തരും പ്രഗൽഭരുഉം അധിനിവേശ വിരുദ്ധ പോരട്ടത്തിന് ആദ്യമായി ആഹ്വാനം ചെയ്ത മുസ്ലിം നവോത്ഥാന നായകൻ സൈനുദ്ധീൻ മഖ്‌ധൂം ഒന്നാമന്റെ പരമ്പരയിലെ നാല്പതാം സ്ഥാനിയാണ് ഇപോഴത്തെ മഖ്‌ദൂമും ഖാസിയും വലിയ പള്ളി പ്രസിഡന്റുമായ സയ്യിദ് എം. പി. മുത്തുകോയ തങ്ങൾ പൊന്നാനി.
ജസ്റ്റിസ്‌ കുഞ്ഞഹമ്മദ്‌കുട്ടി, പി.കൃഷ്ണവാര്യർ, പ്രൊഫ.കെ.വി.അബ്ദു‍റഹ്‌മാൻ, പ്രൊഫ.കടവനാട്‌ മുഹമ്മദ്‌, പ്രൊഫ. എ.വി. മൊയ്തീൻകുട്ടി, പ്രൊഫ.എം.എം നാരായണൻ, ചരിത്രകാരൻ ടി. വി. അബ്ദുറഹിമാൻ കുട്ടി, ടി. കെ. പൊന്നാനി എന്നിവരും പൊന്നാനിയുടെ സാഹിത്യ-സാംസ്കാരിക മേഖലയിലെ ശ്രദ്ധേയ വ്യക്തിത്വങ്ങളാണ്.
ചിത്രകല
പൊന്നാനിയിലെ ചിത്രകലാ പാരമ്പര്യം വിശാലമാണ്. കെ.സി.എസ്. പണിക്കർ, അക്കിത്തം നാരായണൻ, ആർട്ടിസ്റ്റ് നമ്പൂതിരി, ടി.കെ. പത്മിനി, ആർട്ടിസ്റ്റ് ഗോപിനാഥ് തുടങ്ങിയ പ്രമുഖർ പൊന്നാനിയുടെ ഈ പാരമ്പര്യത്തെ സമ്പുഷ്ടമാക്കുന്നു.
സ്വാതന്ത്ര്യ സമരം
സ്വാതന്ത്ര്യത്തിനായി പോരാടിയ ദേശീയപ്രസ്ഥാനങ്ങളുമായി ബന്ധപ്പെട്ടും പൊന്നാനിയുടെ സ്ഥാനം വലുതാണ്. കെ. കേളപ്പൻ, ഇ. മൊയ്തു മൗലവി എന്നിവരുടെ സാന്നിദ്ധ്യം നിരവധി പേരെ സ്വാതന്ത്ര്യ സമരത്തിലേക്കടുപ്പിച്ചു. താഴെ പറയുന്ന ദേശാഭിമാനികളെ സ്വാതന്ത്ര്യ സമരക്കാലത്ത് പൊന്നാനി രാജ്യത്തിന് സമർപ്പിച്ചു.
രാഷ്ട്രിയ നേതാക്കൾ
ദേശീയ പ്രസ്ഥാനത്തിന്റെൾഉദയത്തിനും മുമ്പേ ബ്രിട്ടീഷുകാരോടു പോരാടിയ അവിസ്മരണീയ നാമമാണ് വെളിയങ്കോട് ഉമർഖാസിയുടേത്. കടുത്ത സാമ്രാജ്യത്വവിരോധിയായിരുന്ന ഉമർഖാസി ഒരു നിമിഷകവി കൂടിയായിരുന്നു.
കെ കേളപ്പനോടൊപ്പം പ്രവർത്തിച്ച സ്വാതന്ത്ര്യസമര സേനാനിയും പ്രശസ്ത ഗാന്ധിയനുമാണ് പൊന്നാനിയിലെ തവനൂർ മനയ്ക്കൽ വാസുദേവൻ നമ്പൂതിരി. ഖിലാഫത്ത് പ്രവർത്തകരുടെ ഒരു യോഗം 1921 ജൂൺ 24 നു ആലി മുസ്‌ല്യാരുടെയും മറ്റും നേതൃത്വത്തിൽ പുതുപൊന്നാനിയിൽ വെച്ച് നടന്നിരുന്നു. ഈ യോഗം മുടക്കാൻ ആമു സൂപ്രണ്ടിന്റെ കീഴിലുള്ള ബ്രിട്ടീഷ് പട്ടാളം നടത്തിയ ശ്രമങ്ങൾ അബ്ദുറഹിമാൻ സാഹിബിന്റെ അവസരോചിത ഇടപെടൽ കാരണം തത്കാലം ശാന്തമായി പിരിഞ്ഞു. ഈ സംഭവത്തിനു മുന്ന് ആഴ്ച കഴിഞ്ഞു ഓഗസ്റ്റ്‌ 20 നാണു മലബാർ കലാപം ആരംഭിച്ചത്. പൊന്നാനിയിലെ ബീഡിത്തൊഴിലാളികൾ നയിച്ച അഞ്ചരയണ സമരം ഇന്ത്യയിലെ തൊഴിലാളി പ്രസ്ഥാനത്തിന് കരുത്ത് നൽകിയ ഒന്നാണ്. പൊന്നാനിയിലെ തുറമുഖതൊഴിലാളികൾ നടത്തിയ ഐതിഹാസികമായ മറ്റൊരു സമരം ഇന്ത്യൻ തൊഴിലാളികളുടെ സംഘടിതപ്രവർത്തനങ്ങൾക്ക് ഊർജ്ജം നൽകി. തൊഴിലാളി പ്രസ്ഥാനത്തിലൂടെ മുഖ്യധാരയിലെത്തിയ രാഷ്ട്രീയ പ്രവർത്തകനായ ഇ.കെ. ഇമ്പിച്ചി ബാവ പൊന്നാനിക്ക് നൽകിയ സംഭാവനകൾ വളരെ വലുതാണ്. ഏറ്റവും കുടൂതൽ കാലം പൊന്നാനി പഞ്ചായത്ത്‌ പ്രസിഡന്റും 1960 ല്ലും 1967 ല്ലും രണ്ടു തവണ പൊന്നാനിയിൽ നിന്ന് വിജയിച്ചു M. L. A. യായ പൊന്നാനികാരൻ എന്ന പദവിയും വി. പി. സി. തങ്ങൾക്കു സ്വന്തമാണ്. സി. ഹരിദാസ് രാജ്യസഭാ മെമ്പർ, എം എൽ എ, പൊന്നാനി നഗരസഭാ ചെയർമാൻ തുടങ്ങിയ പദവികൾ വഹിചിടുണ്ട്. അഡ്വ.കൊളാടി ഗോവിന്ദൻകുട്ടി, ‍എം. റഷീദ്, വിപി ഹുസൈൻ കോയ തങ്ങൾ, എ.വി ഹംസ, ഫാത്തിമ്മ ടീച്ചർ, പ്രൊഫ.എം.എം നാരായണൻ , ടി.എം സിദ്ധിഖ് ‍ തുടങ്ങിയവരും പൊന്നാനിയുടെ രാഷ്ട്രീയ മണ്ഡലത്തിൽ പ്രധാന സ്ഥാനമുള്ളവരാണ്.
കേരളത്തിലെ ഇരുപത്‌ ലോകസഭാ മണ്ഡലത്തിലൊന്നാണ് പൊന്നാനി. തിരൂർ, തിരൂരങ്ങാടി, താനൂർ, തവനൂർ, തൃത്താല, പൊന്നാനി, കോട്ടക്കൽ‍ എന്നീ അസംബ്ളി മണ്ഡലങ്ങൾ ചേർന്നതാണ് പുനർ നിർണയത്തിനു ശേഷമുള്ള പൊന്നാനി ലോകസഭാ മണ്ഡലം. 1957 മുതൽ 1977 കാലയളവ്‌ വരെ ഇതൊരു സംവരണ മണ്ഡലമായിരുന്നു. ആ കാലയളവിൽ ഇടതുപക്ഷ മേൽക്കൈ നിലനിന്നിരുന്നെങ്കിലും പിന്നീട്‌ ഈ മണ്ഡലം ഇന്ത്യൻ യൂണിയൻ മുസ്ലിം ലീഗിന്റെ അധീനതയിൽ വന്നു. 2004-ലെ തിരഞ്ഞെടുപ്പ് വരെ പെരിന്തൽമണ്ണ, മങ്കട എന്നീ നിയമസഭാ മണ്ഡലങ്ങൾ പൊന്നാനിക്കു കീഴിലായിരുന്നു. തുടർന്ന് മണ്ഡല പുനർ നിർണയം വന്നപ്പോൾ പെരിന്തൽമണ്ണയും മങ്കടയും മലപ്പുറം ലോക്‌സഭാമണ്ഡലത്തിലേക്ക് പോകുകയും പുതുതായി രൂപവത്കരിച്ച തവനൂർ,കോട്ടക്കൽ മണ്ഡലങ്ങൾ പൊന്നാനിയോട് കൂട്ടിച്ചേർക്കപ്പെടുകയും ചെയ്തു.മുസ്ലിം ലീഗിലെ ഇ. അഹമ്മദ് ആണ്‌ 14-ം ലോക്‌സഭയിൽ പൊന്നാനി മണ്ഡലത്തെ പ്രതിനിധീകരിച്ചത്. 2019 ൽ നടന്ന ലോകസഭാ തിരഞ്ഞടുപ്പിൽ വിജയിച്ച മുസ്ലിം ലീഗിലെ ഇ.ടി. മുഹമ്മദ് ബഷീർ ഇപ്പോൾ‍ ഈ ലോക്‌സഭാ മണ്ഡലത്തെ പ്രതിനിധീകരിക്കുന്നത്. പൊന്നാനി നഗരസഭയും പൊന്നാനി താലൂക്കിലെ ആലംകോട്, മാറഞ്ചേരി, നന്നംമുക്ക്, പെരുമ്പടപ്പ്, വെളിയംകോട്, എന്നീ ഗ്രാമപഞ്ചായത്തുകളും ഉൾപെടുന്ന നിയമസഭാ മണ്ഡലമാണ് പൊന്നാനി നിയമസഭാ മണ്ഡലം.
സെപ്റ്റംബർ 13
ചരമവാർഷികങ്ങൾ
2015സെപ്റ്റംബർ 13 പ്രശസ്ത മോഹിനിയാട്ടനർത്തകി കലാമണ്ഡലംസത്യഭാമ വിടവാങ്ങി
മറ്റു പ്രത്യേകതകൾ
വർഗ്ഗം:സെപ്റ്റംബർ 13
പൊന്നാനി
രാഷ്ട്രിയ നേതാക്കൾ
ലോകസഭാംഗങ്ങൾ
മണ്ഡലത്തെ പ്രതിനിധീകരിച്ചവർ
ആധുനിക വിദ്യാഭ്യാസം
1914-ൽ അംഗികാരം ലഭിച്ച പൊന്നാനി നഗരത്തിലെ ഹയർ എലിമെന്റെരി വിദ്യാലയമായ ടി. ഐ. യു. പി. സ്കൂല്ലിന്റെ സ്ഥാപകൻ വിദ്യഭ്യാസ പരിഷ്കര്താവ് കുന്നികലകത് ഉസ്മാൻ മാസ്റ്റർ ആണ്. പൊന്നാനിയിലെ ആദ്യത്തെ ഹൈസ്കൂൾ ആയ എ.വി. ഹയ്യർ സെക്കണ്ടറി സ്കൂൾ തുടങ്ങിയത് 1895-ലാണ്. 1947-ൽ എം.ഐ. ഹൈസ്കൂളും പ്രവർത്തനമാരംഭിച്ചു. പെൺകുട്ടികൾക്കായി ആരംഭിച്ച ആദ്യത്തെ വിദ്യാലയമാണ് ഇന്നത്തെ തൃക്കാവ് ഹൈസ്കൂൾ.
വിനോദ സഞ്ചാരം
ഭാരതപ്പുഴയും തിരൂർ-പൊന്നാനിപ്പുഴയും ഒത്തുചേർന്ന് അറബിക്കടലിൽ പതിക്കുന്ന പൊന്നാനിയിലെ അഴിമുഖം ദേശാടന പക്ഷികളുടെ ഒരു തുരുത്താണ്. നൂറുകണക്കിനു പക്ഷി സ്നേഹികളും നിരീക്ഷകരും ഇക്കാലത്ത്‌ സന്ദർശനത്തിനായി അഴിമുഖത്തും പരിസര ഭാഗങ്ങളിലുമായി എത്തിച്ചേരാറുണ്ട്. മാർച്ചുമുതൽ മെയ്‌ വരെയുള്ള കാലയളവിലാണ് ദേശാടനപ്പക്ഷികൾ കൂടുതലായും വന്നെത്താറുള്ളത്. ഈ തുറമുഖത്തോട് ചേർന്നു കിടക്കുന്ന പുറത്തൂർ ഒരു പക്ഷിനിരീക്ഷണ കേന്ദ്രമാണ്.
ഡോക്യുമെന്റേഷൻ
പേപ്പർ, അല്ലെങ്കിൽ ഓൺ‌ലൈൻ, അല്ലെങ്കിൽ ഓഡിയോ ടേപ്പ് അല്ലെങ്കിൽ സിഡികൾ പോലുള്ള ഡിജിറ്റൽ അല്ലെങ്കിൽ അനലോഗ് മീഡിയയിൽ നൽകിയിരിക്കുന്ന ഒരു കൂട്ടം പ്രമാണങ്ങളാണ് ഡോക്യുമെന്റേഷൻ. ഉപയോക്തൃ ഗൈഡുകൾ, ധവളപത്രങ്ങൾ, ഓൺ-ലൈൻ സഹായം, ദ്രുത-റഫറൻസ് ഗൈഡുകൾ എന്നിവ ഉദാഹരണങ്ങളാണ്. പേപ്പർ (ഹാർഡ്-കോപ്പി) ഡോക്യുമെന്റേഷൻ കാണുന്നത് വളരെ കുറവാണ്. വെബ്‌സൈറ്റുകൾ, സോഫ്റ്റ്‌വേർ ഉൽപ്പന്നങ്ങൾ, മറ്റ് ഓൺ‌ലൈൻ അപ്ലിക്കേഷനുകൾ എന്നിവയിലൂടെ ഡോക്യുമെന്റേഷൻ വിതരണം ചെയ്യുന്നു.
ഈ രംഗത്ത് വിദ്യാഭ്യാസം നേടിയ പ്രൊഫഷണലുകളെ ഡോക്യുമെന്റലിസ്റ്റുകൾ എന്ന് വിളിക്കുന്നു. ഈ ഫീൽഡ് 1968 ൽ അതിന്റെ പേര് ഇൻഫർമേഷൻ സയൻസ് എന്ന് മാറ്റി, പക്ഷേ ഡോക്യുമെന്റേഷൻ എന്ന പദത്തിന്റെ ചില ഉപയോഗങ്ങൾ ഇപ്പോഴും നിലവിലുണ്ട്, കൂടാതെ ഡോക്യുമെന്റേഷൻ എന്ന പദം പഠനമേഖലയായി വീണ്ടും അവതരിപ്പിക്കാനുള്ള ശ്രമങ്ങൾ നടക്കുന്നു.
പൊന്നാനി
വിനോദ സഞ്ചാരം
വിനോദസഞ്ചാരികളുടെ മറ്റൊരു ആകർഷണമാണു ബിയ്യം കായൽ. എല്ലാ വർഷവും ഓണാഘോഷത്തോടനുബന്ധിച്ച് ഇവിടെ വള്ളംകളി മത്സരം നടന്നു വരുന്നു. രണ്ടു ഡസനോളം നാടൻ വള്ളങ്ങൾ മത്സരത്തിൽ പങ്കെടുക്കുന്നു. വനിതാ തുഴക്കാരുള്ള വള്ളങ്ങളും ഇവയിൽ ഉൾപ്പെടും. കായൽ തീരത്തുള്ള വിശ്രമ കേന്ദ്രം വിനോദ സഞ്ചാരികൾക്ക് സുഖകരമായ താമസമൊരുക്കുന്നു. കൂടുതൽ വലിയ വിനോദസഞ്ചാര സമുച്ചയത്തിന്റെ നിർമ്മാണ പദ്ധതി ഇവിടെ പുരോഗതിയിലാണ്.ഇപ്പോൾ ഇവിടെ പാർക്ക് ആരംഭിച്ചിട്ടുണ്ട് മലബാറിൻറെ തീരമേഖലയ്ക്ക് പുതിയ ഗതാഗതമാർഗ്ഗം തുറക്കുകയും മലപ്പുറം ജില്ലയിലെ കാർഷിക, ടൂറിസം, ശുദ്ധജലം വിതരണമേഖലകളിൽ വൻ നേട്ടം സാധ്യമാക്കുകയും ചെയ്യുന്നതാന് പൊന്നാനിയിലെ പുതിയ ചമ്രവട്ടം റഗുലേറ്റർ കം ബ്രിജ്. പാലത്തിന് 978 മീറ്റർ നീളവും 7.5 മീറ്റർ വീതിയുമുണ്ട്. റഗുലേറ്ററിന് 70 ഷട്ടറുകളാണുള്ളത്. സമുദ്രനിരപ്പിൽനിന്ന് ആറു മീറ്റർ ഉയരത്തിലാണ് പാലം നില നിൽക്കുന്നത്. 1982ൽ തറക്കല്ലിട്ട ചമ്രവട്ടം റഗുലേറ്റർ-പാലം പദ്ധതി യാഥാർത്ഥ്യമാകുന്നതോടെ പൊന്നാനിയിലെ വിനോദസഞ്ചാര, ജലസേചന, ഗതാഗത രംഗങ്ങൾ വലിയ മാറ്റങ്ങൾക്ക് വിധേയമാകുമെന്ന് പ്രതീക്ഷിക്കപ്പെടുന്നു.
ഡോക്യുമെന്റേഷൻ
ഡോക്യുമെന്റേഷൻ നിർമ്മിക്കുന്നതിനുള്ള തത്ത്വങ്ങൾ
ബന്ധപ്പെട്ട ഐ‌എസ്ഒ മാനദണ്ഡങ്ങൾ‌ പൊതുവായി എളുപ്പത്തിൽ‌ ലഭ്യമല്ലെങ്കിലും, ഈ വിഷയത്തിനായുള്ള മറ്റ് ഉറവിടങ്ങളിൽ‌ നിന്നുള്ള ഒരു ഗൈഡ് ഈ ഉദ്ദേശ്യത്തെ സഹായിക്കുന്നു. , ,. ഉപയോഗിച്ച പദങ്ങൾ, നടപടിക്രമങ്ങളുടെ നമ്പറിംഗ്, വാക്യങ്ങളുടെ ദൈർഘ്യം മുതലായവയെക്കുറിച്ച് ഡോക്യുമെന്റ് റൈറ്റിംഗിന്റെ നിരവധി തത്ത്വങ്ങൾ ഡേവിഡ് ബെർ‌ഗെർ നൽകിയിട്ടുണ്ട്.
പൊന്നാനി
ഭരണം
പൊന്നാനിയുടെ ഭരണ മേഖലയെ രണ്ടായി തരംതിരിച്ചിരിക്കുന്നു:
ബ്ലോക്ക്‌ പഞ്ചായത്തും പൊന്നാനി മുനിസിപ്പലിറ്റിയും തദ്ദേശസ്വയംഭരണ വിഭാഗത്തിൽ പെടുന്നു.അമ്പത്തി യൊന്നു വാർഡുകൾ ഉൾപ്പെടുന്നതാണ് പൊന്നാനി മുനിസിപ്പാലിറ്റി. ഓരോ വാർഡിനും തിർഞ്ഞെടുക്കപ്പെട്ട ഒരു മുനിസിപ്പൽ കൌൺസിലറുണ്ടായിരിക്കും റവന്യൂ ഭരണ വിഭാഗത്തിൽ താലൂക്കിനെ പതിനൊന്ന് വില്ലേജുകളായി തിരിച്ചിരിക്കുന്നു.വില്ലേജുകൾ താഴെ പറയുന്നവയാണ്.
പൊന്നാനി മുനിസിപ്പാലിറ്റിയിലെ 1991 ലെ സ്ഥിതിവിവരണക്കണക്ക്‌ ഇപ്രകാരമാണ്:
ഡോക്യുമെന്റേഷൻ
നടപടിക്രമങ്ങളും സാങ്കേതികതകളും
ഡോക്യുമെന്റേഷന്റെ നടപടിക്രമങ്ങൾ ഒരു മേഖലയിൽ നിന്ന് അല്ലെങ്കിൽ ഒരു തരത്തിൽ നിന്ന് മറ്റൊന്നിലേക്ക് വ്യത്യാസപ്പെടുന്നു. പൊതുവേ, ഡോക്യുമെന്റ് ഡ്രാഫ്റ്റിംഗ്, ഫോർമാറ്റിംഗ്, സമർപ്പിക്കൽ, അവലോകനം, അംഗീകാരം, വിതരണം, റീപോസ്റ്റിംഗ്, ട്രാക്കിംഗ് തുടങ്ങിയവ ഇതിൽ ഉൾപ്പെടാം. കൂടാതെ ഒരു കാര്യനിർവ്വഹണ ഉദ്യമത്തിലെ ബന്ധപ്പെട്ട സ്റ്റാൻഡേർഡ് ഓപ്പറേറ്റിങ് നടപടിക്രമം (SOPs) ഒന്നിച്ചുകൂട്ടുന്നു. തിരുത്തൽ നടത്തിയ ഉള്ളടക്കം സൃഷ്ടിക്കുന്നതും ഇതിൽ ഉൾപ്പെടാം. ഡോക്യുമെന്റേഷൻ വായിക്കാനും മനസ്സിലാക്കാനും എളുപ്പമായിരിക്കണം. ഇത് ദൈർഘ്യമേറിയതും വളരെ മോശമായതുമാണെങ്കിൽ, അത് തെറ്റിദ്ധരിക്കപ്പെടുകയോ അവഗണിക്കുകയോ ചെയ്യാം. വ്യക്തവും ഹ്രസ്വവും പരിചിതവുമായ വാക്കുകൾ ഒരു വാക്യത്തിലേക്ക് പരമാവധി 15 വാക്കുകൾ വരെ ഉപയോഗിക്കണം. ലിംഗ ഹൈപ്പർ ന്യൂട്രൽ പദം മാത്രം ഉപയോഗിക്കുകയും സാംസ്കാരിക പക്ഷപാതം ഒഴിവാക്കുകയും വേണം. അവ നടപ്പാക്കുമ്പോൾ നടപടിക്രമങ്ങൾ അക്കമിട്ട് നിലനിർത്തണം. ,, ,.
പൊന്നാനി
പുറത്തേക്കുള്ള കണ്ണികൾ
വിഭാഗം:മലപ്പുറം ജില്ലയിലെ പട്ടണങ്ങൾ വർഗ്ഗം:പൊന്നാനി വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ
ഡോക്യുമെന്റേഷൻ
ഡോക്യുമെന്റേഷൻ നിർമ്മിക്കുന്നു
സാങ്കേതിക എഴുത്തുകാരും കോർപ്പറേറ്റ് ആശയവിനിമയക്കാരും പ്രൊഫഷണലുകളാണ്, അവരുടെ പ്രവർത്തനമേഖലയും ജോലിയും ഡോക്യുമെന്റേഷൻ നിർമ്മാണമാണ്. സാങ്കേതിക എഴുത്തുകാർക്ക് വിഷയത്തിലും ഉള്ളടക്കമെഴുതുന്നതിലും കൈകാര്യം ചെയ്യുന്നതിലും ഒരു പശ്ചാത്തലമുണ്ട് (ഇൻഫർമേഷൻ ആർക്കിടെക്ചർ). സാങ്കേതിക എഴുത്തുകാർ സാധാരണയായി എഞ്ചിനീയർമാർ, സാങ്കേതിക വിദഗ്ദ്ധർ, മെഡിക്കൽ പ്രൊഫഷണലുകൾ, അല്ലെങ്കിൽ മറ്റ് തരത്തിലുള്ള ഉപഭോക്താക്കൾ എന്നിവരെ പോലുള്ള വിഷയവിദഗ്ദ്ധരുമായി (എസ്എംഇ) സഹകരിക്കുകയും ഉപയോക്താവിന്റെ ആവശ്യങ്ങൾ നിറവേറ്റുന്ന ഉള്ളടക്കം (ഡോക്യുമെന്റേഷൻ) നിർവചിക്കുകയും സൃഷ്ടിക്കുകയും ചെയ്യുന്നു. സംഘടിതമായ അല്ലെങ്കിൽ ഏകീകൃതമായ ആശയവിനിമയങ്ങളിൽ മിക്ക കമ്പനികൾക്കും ആവശ്യമായ മറ്റ് തരത്തിലുള്ള രേഖാമൂലമുള്ള ഡോക്യുമെന്റേഷൻ കാണപ്പെടുന്നു.
കമ്പ്യൂട്ടർ സയൻസിലെ ഡോക്യുമെന്റേഷൻ
ഇനിപ്പറയുന്നവ സാധാരണ സോഫ്റ്റ്‌വേർ ഡോക്യുമെന്റേഷൻ തരങ്ങളാണ്
സാധാരണ ഹാർഡ്‌വെയർ, സേവന ഡോക്യുമെന്റേഷൻ തരങ്ങൾ ഇനിപ്പറയുന്നവയാണ്.
ഡോക്യുമെന്റേഷനിൽ സാധ്യതാ റിപ്പോർട്ട്, സാങ്കേതിക ഡോക്യുമെന്റേഷൻ, പ്രവർത്തന ഡോക്യുമെന്റേഷൻ, ലോഗ് ബുക്ക് മുതലായവ ഉൾപ്പെടുന്നു.
സോഫ്റ്റ്‌വേർ ഡോക്യുമെന്റ് ചെയ്യുന്നതിനുള്ള ഉപകരണങ്ങൾ
ഡോക്യുമെന്റേഷൻ സൃഷ്ടിക്കാൻ നിരവധി തരം സോഫ്റ്റ്വെയറുകളും ആപ്ലിക്കേഷനുകളും ഉപയോഗിക്കുന്നു.
സോഫ്റ്റ്‌വേർ ഡോക്യുമെന്റേഷൻ ഫോൾഡർ (എസ്ഡിഎഫ്)
സിമുലേഷൻ വ്യവസായത്തിലെ സോഫ്റ്റ്‌വേർ എഞ്ചിനീയർമാർ എഴുതിയ ഒരു സാധാരണ തരം സോഫ്റ്റ്‌വേർ പ്രമാണം എസ്ഡിഎഫ് ആണ്. ഒരു സിമുലേറ്ററിനായി സോഫ്റ്റ്‌വേർ വികസിപ്പിക്കുമ്പോൾ, പൂർണ്ണ ചലന നിയന്ത്രണ സംവിധാനങ്ങളുള്ള ഏവിയോണിക്സ് ഉപകരണങ്ങൾ മുതൽ 3 ഡി ടെറൈൻ ഡാറ്റാബേസുകൾ വരെയുള്ള എഞ്ചിനീയർ പ്രോജക്റ്റിന്റെയോ മൊഡ്യൂളിന്റെയോ വികസനം വിശദീകരിക്കുന്ന ഒരു നോട്ട്ബുക്ക് സൂക്ഷിക്കുന്നു. പ്രമാണം ഒരു വിക്കി പേജ്, എം‌എസ് വേഡ് ഡോക്യുമെന്റ് അല്ലെങ്കിൽ മറ്റ് പരിസ്ഥിതിയും ആകാം. സോഫ്റ്റ്‌വെയറിന്റെ ആശയവിനിമയ ഇന്റർഫേസ് വിശദീകരിക്കുന്ന ഒരു ഇന്റർഫേസ് വിഭാഗത്തിന്റെ ആവശ്യകതകൾ അവയിൽ അടങ്ങിയിരിക്കണം. ആശയത്തിന്റെ തെളിവ് വിശദീകരിക്കുന്നതിന് പലപ്പോഴും ഒരു കുറിപ്പുകൾ വിഭാഗം ഉപയോഗിക്കുന്നു. തുടർന്ന് പിശകുകളും മെച്ചപ്പെടുത്തലുകളും അടയാളപ്പെടുത്തുന്നു. അവസാനമായി, സോഫ്റ്റ്‌വേർ എങ്ങനെ പരീക്ഷിച്ചുവെന്ന് രേഖപ്പെടുത്തുന്നതിനുള്ള ഒരു പരിശോധന വിഭാഗവും ഉൾപ്പെടുന്നു. ഇത് ക്ലയന്റിന്റെ ആവശ്യകതകളുമായി പൊരുത്തപ്പെടുന്നു. സോഫ്റ്റ്‌വേർ എങ്ങനെ രൂപകൽപ്പന ചെയ്യാം, ഉദ്ദിഷ്‌ടഫലത്തിനുവേണ്ടിയുള്ള പ്രയോഗതന്ത്രം സോഫ്റ്റ്‌വേർ എങ്ങനെ നിർമ്മിക്കാം, എങ്ങനെ ഇൻസ്റ്റാൾ ചെയ്യാം, അറിയപ്പെടുന്ന ഏതെങ്കിലും തകരാറുകൾ, ജോലിസ്ഥലങ്ങൾ എന്നിവയുടെ വിശദമായ വിവരണമാണ് ഫലം. ഈ പ്രമാണ നിർമ്മാണം ഭാവിയിലെ കമ്പ്യൂട്ടർ പ്രോഗ്രാമുകൾ വികസിപ്പിക്കുന്നരെയും പരിപാലകരെയും സമയബന്ധിതമായി സോഫ്റ്റ്‌വേർ വേഗത്തിലാക്കാൻ പ്രാപ്‌തമാക്കുന്നു. കൂടാതെ കോഡ് പരിഷ്‌ക്കരിക്കുന്നതിനോ ബഗുകൾക്കായി തിരയുന്നതിനോ ഒരു റോഡ്മാപ്പ് നൽകുന്നു.
നെറ്റ്വർക്ക് ഇൻവെന്ററി, കോൺഫിഗറേഷൻ (സിഎംഡിബി) എന്നിവയ്ക്കുള്ള സോഫ്റ്റ്‌വേർ
ഈ സോഫ്റ്റ്‌വേർ ഉപകരണങ്ങൾക്ക് നിങ്ങളുടെ നെറ്റ്‌വർക്ക് ഉപകരണങ്ങളുടെ ഡാറ്റ സ്വപ്രേരിതമായി ശേഖരിക്കാൻ കഴിയും. ഡാറ്റ ഇൻവെന്ററി, കോൺഫിഗറേഷൻ വിവരങ്ങൾ എന്നിവയായിരിക്കാം. ഐടി ഉത്തരവാദിത്തമുള്ള എല്ലാ വിവരങ്ങൾക്കും അടിസ്ഥാനമായി അത്തരമൊരു ഡാറ്റാബേസ് സൃഷ്ടിക്കാൻ ഐടിഐഎൽ ലൈബ്രറി അഭ്യർത്ഥിക്കുന്നു. ഐടി ഡോക്യുമെന്റേഷന്റെ അടിസ്ഥാനം കൂടിയാണിത്. XIA കോൺഫിഗറേഷൻ ഉദാഹരണങ്ങളിൽ ഉൾപ്പെടുന്നു. .
ക്രിമിനൽ നിയമത്തിലെ ഡോക്യുമെന്റേഷൻ
ക്രിമിനൽ ഡാറ്റാബേസുകൾ ജനകീയമാക്കുന്നതിനുള്ള പ്രക്രിയയാണ് "ഡോക്യുമെന്റേഷൻ". നാഷണൽ കൗണ്ടർ-ടെററിസം സെന്ററിന്റെ ടെററിസ്റ്റ് ഐഡന്റിറ്റീസ് ഡാറ്റമാർട്ട് എൻവയോൺമെന്റ് ("ടൈഡ്") ("TIDE"), ലൈംഗിക കുറ്റവാളികളുടെ രജിസ്ട്രികൾ, സംഘ ഡാറ്റാബേസുകൾ എന്നിവ ഉദാഹരണം.
ആദ്യകാല ബാല്യകാല വിദ്യാഭ്യാസത്തിലെ ഡോക്യുമെന്റേഷൻ
"ലോകത്തെക്കുറിച്ചുള്ള കുട്ടികളുടെ ആശയങ്ങൾ, ചിന്തകൾ, ചോദ്യങ്ങൾ, സിദ്ധാന്തങ്ങൾ എന്നിവ ശ്രദ്ധിക്കുകയും വിലമതിക്കുകയും തുടർന്ന് വിശാലമായ ഒരു കമ്മ്യൂണിറ്റിയുമായി പങ്കിടുന്നതിന് അവരുടെ പ്രവർത്തനങ്ങൾ (ഡ്രോയിംഗുകൾ, കുട്ടികളുടെ ഫോട്ടോകൾ, അവരുടെ പ്രവർത്തനങ്ങളുടെ പകർപ്പുകൾ) ശേഖരിക്കുകയും ചെയ്യുന്നതാണ്" ആദ്യകാല ബാല്യകാല വിദ്യാഭ്യാസ മേഖലയുമായി ബന്ധപ്പെട്ട ഡോക്യുമെന്റേഷൻ.
പുറത്തേക്കുള്ള കണ്ണികൾ
വർഗ്ഗം:സാങ്കേതിക ആശയവിനിമയം
ജ്യേഷ്ഠദേവൻ
കേരളത്തിലെ മലപ്പുറം ജില്ലയിലുൾ‌പ്പെട്ട പൊന്നാനി താലൂക്കിലെ ആലത്തൂർ ഗ്രാമത്തിൽ ജീവിച്ചിരുന്ന ഗണിതശാസ്ത്രജ്ഞനാണ്‌ ജ്യേഷ്ഠദേവൻ. ഇദ്ദേഹമാണ് ഗണിതന്യായസംഗ്രഹം എന്നറിയപ്പെടുന്ന ' യുക്തിഭാഷ' എന്ന ഗണിതശാസ്ത്രഗ്രന്ഥം രചിച്ചത്. യുക്തിഭാഷ എന്ന ഗ്രന്ഥം ഗണിതശാസ്ത്രത്തിലെ ഒരു വിഭാഗമായ കലനവുമായി ബന്ധപ്പെട്ട് രചിയ്ക്കപ്പെട്ട ആദ്യപുസ്തകമായി ഗണിയ്ക്കപ്പെടുന്നു. പക്ഷേ യുക്തിഭാഷയുടെ രചയിതാവാരെന്നതു ബന്ധപ്പെട്ട് ഇന്നും തർക്കങ്ങൾ നിലവിലുണ്ട്.യുക്തിഭാഷ രചിച്ചത് 1639ൽ ആലത്തൂർ പാറങ്ങോട്ട് എന്ന ബ്രാഹ്മണകുടുംബത്തിൽ ജനിച്ച ബ്രഹ്മദത്തനാണെന്നും തെളിവുകളുണ്ട്. യുക്തിഭാഷയ്ക്ക് രണ്ട് ഭാഗങ്ങളുണ്ട്.ഒന്നാം ഭാഗം ഗണിത സിദ്ധാന്തങ്ങളെയും രണ്ടാം ഭാഗം വാനശാസ്ത്രത്തെയും ഉൾക്കൊള്ളുന്നു.
ജ്യേഷ്ഠദേവന്റെ മറ്റൊരു ഗ്രന്ഥമാണ് ദൃക്കരണം. ഇത് മലയാളത്തിലെ രണ്ടാമത്തെ ഗണിതശാസ്ത്രഗ്രന്ഥമാണെന്ന് പറയപ്പെടുന്നു. ഈ ഗ്രന്ഥത്തിൽ നിന്നുള്ള തെളിവിന്റെ അടിസ്ഥാനത്തിൽ 1500-1610 ആണു ജ്യേഷ്ഠദേവൻ‌ നമ്പൂതിരിയുടെ ജീവിതകാലം എന്ന് വിശ്വസിയ്ക്കപ്പെടുന്നു. വടശ്ശേരി ദാമോദരൻ നമ്പൂതിരിയുടെ ശിഷ്യനാണ് ജ്യേഷ്ഠദേവൻ. .
വർഗ്ഗം:ഇന്ത്യൻ ഗണിതശാസ്ത്രജ്ഞർ
ചക് ദേ ഇന്ത്യ
ഇന്ത്യയിലെ ഹോക്കിയെ അടിസ്ഥാനമാക്കി  2007-ൽ പുറത്തിറങ്ങിയ ഒരു ഹിന്ദി ചലച്ചിത്രമാണ് ചക് ദേ ഇന്ത്യ (ഹിന്ദി: चक दे इंडिया ഇംഗ്ലീഷ്: "Go For It, India!"). ഷാരൂഖ് ഖാനാണ് ഇതിലെ കേന്ദ്ര കഥാപാത്രമായ കബീർ ഖാനെ അവതരിപ്പിക്കുന്നത്. യാഷ് രാജ് ഫിലിംസ് നിർമ്മിച്ച് ഷിമിത് അമീൻ സംവിധാനം ചെയ്ത ഈ ചിത്രം വളരെയധികം അവാർഡുകൾ വാരിക്കൂട്ടുകയുണ്ടായി. ₹ 63.9 കോടിയിലേറെ വരുമാനം നേടിക്കൊടുത്ത ഈ ചിത്രം 2007 ലെ ഏറ്റവും വരുമാനം നേടിയ ഇന്ത്യൻ ചിത്രമായിരുന്നു. ഏറ്റവും മികച്ച ജനപ്രിയ ചിത്രത്തിനുള്ള 55-ആമത് ദേശീയപുരസ്കാരം 2007 ഈ ചിത്രം നേടുകയുണ്ടായി
വാളയാർ (പുഴ)
കൽപ്പാത്തിപ്പുഴയുടെ ഒരു പോഷകനദിയാണ് വാളയാർ. കേരളത്തിലെ രണ്ടാമത്തെ നീളം കൂടിയ നദിയായ ഭാരതപ്പുഴയുടെ ഒരു പ്രധാന പോഷകനദിയാണ് കൽപ്പാത്തിപ്പുഴ. വാളയാർ ഡാം വാളയാറിനു കുറുകെ കെട്ടിയിരിക്കുന്നു. 1964-ൽ വാളയാർ അണക്കെട്ട് ജനങ്ങൾക്കായി ഉദ്ഘാടനം ചെയ്തു.
കൽപ്പാത്തിപ്പുഴയുടെ പോഷകനദികൾ
വിഭാഗം:കൽ‌പ്പാത്തിപ്പുഴയുടെ കൈവഴികൾ
അട്ടം
വീടിന്റെ മുകളിലത്തെ നിലയെയാണു് അട്ടം എന്നുപറയുന്നത്. വടക്കേ മലബാറിലെ ഒരു നാടൻ പ്രയോഗമാണിതു്. അടുക്കളയുടെ മുകൾ ഭാഗത്ത്‌ അടുപ്പിലെ പുക കൊള്ളുന്ന വിധത്തിൽ സജ്ജീകരിച്ച മരപ്പലകകൾ കൊണ്ട് പാകിയ തട്ടിനെയും ഇങ്ങനെ പറയാറുണ്ട്. തേങ്ങ, വിറക്‌,ചൂൽ,വിത്തുകൾ,തുടങ്ങിയവ ഇത്തരം തട്ടിൻ പുറങ്ങളിൽ സൂക്ഷിച്ചു വെക്കാറുണ്ട്.പണ്ട് കാലങ്ങളിൽ എല്ലാ വീടുകളിലും ഇത്തരം അട്ടങ്ങൾ ഉണ്ടായിരുന്നു.
കടങ്കഥകളിൽ
അട്ടത്തുണ്ടൊരു കൊട്ടതേങ്ങ തച്ചുപൊളിക്കാൻ കത്തിയാളില്ല.
വർഗ്ഗം:വീട്
നതോന്നത
ഒരു ഭാഷാവൃത്തമാണ്‌ നതോന്നത.ഈ വൃത്തത്തിൽ ഒന്നാം പാദത്തിൽ രണ്ട് അക്ഷരം വരുന്ന 8 ഗണങ്ങളുംരണ്ടാം പാദത്തിൽ രണ്ട് അക്ഷരം വരുന്ന 6 ഗണവും ഒരു അക്ഷരം വരുന്ന ഒരു ഗണവും രണ്ട് പാദങ്ങളിലും 8അക്ഷരങ്ങൾ കഴിഞ്ഞ് യതിയും വരുന്നതാണ്. ഈ വൃത്തം പ്രധാനമായും വഞ്ചിപ്പാട്ടിലാണ് ഉപയോഗിക്കുന്നത്.
രാമപുരത്ത് വാര്യരുടെ കുചേലവൃത്തം വഞ്ചിപ്പാട്ടാണ് നതോന്നത വൃത്തത്തിൽ എഴുതപ്പെട്ടിട്ടുള്ള ഏറ്റവും പ്രശസ്തമായ കൃതി. കുമാരനാശാന്റെ കരുണ എന്ന കാവ്യവും അർണ്ണോസ് പാതിരിയുടെ പുത്തൻ പാന എന്ന കാവ്യത്തി പന്ത്രണ്ടാം പാദവും നതോന്നത വൃത്തത്തിലെ മറ്റ് കൃതികളാണ്.
ലക്ഷണം
ഉദാഹരണം:
""സാന്ദീ/പനീ/ ഗൃഹേ/ പണ്ടു/സാഹ/സാൽ ക/ഴിഞ്ഞ/തും നാം/ സാദ/രം വേ/ദശാ/സ്ത്രങ്ങ/ളഭ്യ/സിച്ച/തും""
അവലംബം
വർഗ്ഗം:ഭാഷാവൃത്തങ്ങൾ
കേരള സംസ്ഥാന മനുഷ്യാവകാശ കമ്മീഷൻ
ഭരണഘടനയിലോ അന്താരാഷ്ട്ര പ്രഖ്യാപനങ്ങളിലോ ഉറപ്പുനൽകുന്നതും വ്യക്തിയുടെ ജീവനും സ്വാതന്ത്ര്യത്തിനും, സമത്വത്തിനും, അന്തസ്സിനുമായുള്ളതും മാനുഷികമായ ഏതൊരവകാശത്തെയും മനുഷ്യാവകാശം എന്നു വിളിക്കാം. ഇന്ത്യയിൽ ഇത്തരം അവകാശങ്ങളുടെ പരിരക്ഷ മുൻ നിറുത്തി രൂപം നൽകിയിട്ടുള്ള സ്ഥാപനമാണ് ദേശീയ മനുഷ്യാവകാശ കമ്മീഷൻ. ദേശീയ മനുഷ്യാവകാശ കമ്മീഷന് കീഴിൽ കേരള സംസ്ഥാനത്ത് പ്രവർത്തിക്കുന്ന ഘടകമാണ് കേരള സംസ്ഥാന മനുഷ്യാവകാശ കമ്മീഷൻ. 1993 - ൽ ഇന്ത്യൻ പാർലമെന്റ് പാസ്സാക്കിയ മനുഷ്യാവകാശ സംരക്ഷണ നിയമം അനുശാസിക്കുന്ന അധികാരങ്ങളും ഉത്തരവാദിത്തങ്ങളും നിർവഹിക്കുകയാണ് മനുഷ്യാവകാശ കമ്മീഷന്റെ ചുമതല.
വർഗ്ഗം:കമ്മീഷനുകൾ
ബദായ്
മധ്യപ്രദേശിലെ ആചാരപരമായ നൃത്തമാണ് ബദായ്. ശിശു ജനനം, വിവാഹം അല്ലെങ്കിൽ മറ്റേതെങ്കിലും ഒത്തുചേരൽ എന്നിവയിലെ ആഘോഷമായാണ് ഇത് നടത്തുന്നത്. നർത്തകരുടെ കൂട്ടായ നിമിഷങ്ങൾ അവരുടെ മുഖത്തിന്റെ തനതായ ഭാവങ്ങൾ കാണിക്കുന്നു. താളവും ചലനങ്ങളും ഉപയോഗിച്ച് അവർ ഈ അവസരത്തിൽ അഭിവാദ്യം ചെയ്യുന്നു.
അവതരണം
വെള്ളപ്പൊക്കം, രോഗം തുടങ്ങിയ ദുരന്തങ്ങളുടെ സമയത്ത് ബുണ്ടേൽഖണ്ഡിലെ ബഹുഭൂരിപക്ഷം ആളുകളും ശീതള ദേവിയെ ആരാധിക്കുന്നു. വിവാഹം അല്ലെങ്കിൽ മകന്റെ ജനനം പോലുള്ള അവസരങ്ങളിൽ, ദേവിയുടെ സഹായത്തിനും അനുഗ്രഹത്തിനും വേണ്ടിയും അവർ അപേക്ഷിക്കുന്നു. അവരുടെ പ്രാർത്ഥന ലഭിക്കുകയോ ആഗ്രഹം നിറവേറ്റുകയോ ചെയ്താൽ, പുരുഷന്മാരും സ്ത്രീകളും ശീതള ദേവിയുടെ അടുത്തേക്ക് പോകുകയും ബദായ് നൃത്തം അവതരിപ്പിക്കുകയും ചെയ്യും. ഇപ്പോഴും പല ഗ്രാമങ്ങളിലും ഈ നൃത്തം അവതരിപ്പിക്കാറുണ്ട്. ബദായ് നൃത്തത്തിന് പെൺ കുതിരയേയും ഉപയോഗിക്കുന്നുണ്ട്.
അവലംബം
വർഗ്ഗം:ഇന്ത്യയിലെ നൃത്തങ്ങൾ
ദേശീയ പക്ഷികളുടെ പട്ടിക
വിവിധ രാജ്യങ്ങളിലെ ദേശീയ പക്ഷികളുടെ പട്ടികയാണ് ചുവടെ ചേർത്തിരിക്കുന്നത്. ചില രാജ്യങ്ങളുടേതിന് അംഗീകാരമില്ല.
അവലംബം
വർഗ്ഗം:ദേശീയ പ്രതീകങ്ങൾ
കമ്മ്യൂൺ
ജനങ്ങൾ ഒരുമിച്ച് ഏതെങ്കിലും തരത്തിലുള്ള പൊതുതാല്പര്യത്തോടെ, സ്വത്തുക്കളോ, സ്വന്തമായവയോ, വസ്തുവകകളോ, വിഭവങ്ങളോ, ജോലികളോ, വരുമാനമോ പങ്കുവെച്ചോ, ഇവയിലേതെങ്കിലും ചിലത് പങ്കുവെച്ചോ, ഒരുമിച്ച് ജീവിക്കുന്നതിനെ കമ്മ്യൂൺ ജീവിതം എന്ന് വിളിക്കുന്നു. പൊതുവായ സാമ്പത്തിക ക്രമീകരണങ്ങളോടൊപ്പം, ശ്രേണീബദ്ധമല്ലാത്ത അധികാരഘടനയും, ജൈവ ജീവിതക്രമവും ഒക്കെ കമ്മ്യൂൺ ജിവിതത്തിന്റെ അനിവാര്യഘടകങ്ങളായി കണക്കാക്കുന്നു. 1871 - ലെ ഫ്രഞ്ച് വിപ്ലവത്തിന്റെ ഭാഗമായ പാരീസ് കമ്മ്യൂണുകളും ഇവയുടെ മുദ്രാവാക്യമായ "സ്വാതന്ത്ര്യം", "സമത്വം", "സാഹോദര്യം" എന്നിവയുടെയും സ്വാധീനത്താലാണ് കമ്മ്യൂൺ ജീവിതത്തിന് ലോകത്ത് കൂടുതൽ പ്രചാരം ലഭിക്കുന്നത്. ഇത്തരത്തിൽ ജീവിക്കുന്ന നിരവധി കൂട്ടങ്ങൾ ലോകവ്യാപമായി നിലവിലുണ്ടായിരുന്നു. പാർപ്പിട പ്രശ്നങ്ങൾ ലഘൂകരിക്കാനുതകുന്ന, പരസ്പരം അറിഞ്ഞവർ തമ്മിലുള്ള, സഹകരണാത്മകമായ കമ്മ്യൂൺ ജീവിതം ഇന്നും പലരും ഇഷ്ടപ്പെടുന്നു. ഇപ്പോഴും പലയിടങ്ങളിലും ഇത്തരം രീതി പരീക്ഷിക്കപ്പെടുന്നുണ്ട്.
ഫെഡറൽ യൂണിവേഴ്സിറ്റി ഓഫ് റിയോ ഡി ജനീറോ
ഫെഡറൽ യൂണിവേഴ്സിറ്റി ഓഫ് റിയോ ഡി ജനീറോ അഥവാ യൂണിവേഴ്സിറ്റി ഓഫ് ബ്രസീൽ   (Universidade Federal do Rio de Janeiro, UFRJ or Universidade do Brasil) ബ്രസീലിലെ റിയോ ഡി ജനീറോ സംസ്ഥാനത്തു സ്ഥിതിചെയ്യുന്ന ഒരു പൊതു സർവകലാശാലയാണ്. രാജ്യത്തെ ഏറ്റവും വലിയ ഫെഡറൽ സർവ്വകലാശാലയായ   UFRJ അധ്യാപനത്തിലും ഗവേഷണവും ബ്രസീലിലെ മികവുറ്റ കേന്ദ്രങ്ങളിലൊന്നാണ്.
അവലംബം
വർഗ്ഗം:സർവ്വകലാശാലകൾ
മലമ്പുഴ നദി
കൽപ്പാത്തിപ്പുഴയുടെ ഒരു പോഷകനദിയാണ് മലമ്പുഴ. കേരളത്തിലെ രണ്ടാമത്തെ നീളം കൂടിയ നദിയായ ഭാരതപ്പുഴയുടെ ഒരു പ്രധാന പോഷകനദിയാണ് കൽപ്പാത്തിപ്പുഴ. മലമ്പുഴ അണക്കെട്ട് മലമ്പുഴ നദിക്കു കുറുകെ കെട്ടിയിരിക്കുന്നു. മലമ്പുഴ അണക്കെട്ട് പാലക്കാട് നഗരത്തിൽ നിന്നും 8 കിലോമീറ്റർ അകലെയായി സ്ഥിതിചെയ്യുന്നു. 23.13 ചതുരശ്ര കിലോമീറ്റർ വ്യാപ്തിയുണ്ട് മലമ്പുഴ ഡാമിന്. കേരളത്തിലെ അണക്കെട്ടുകളിൽ വലിപ്പത്തിന്റെ കാര്യത്തിൽ രണ്ടാമതാണ് മലമ്പുഴ ഡാം. (ഏറ്റവും വലുത് ഇടുക്കി അണക്കെട്ടാണ്). മലമ്പുഴ ഡാമിന്റെ നിർമ്മാണം 1949-ൽ ആരംഭിച്ചു. 1955-ൽ പൂർത്തീകരിച്ച ഈ ഡാമിന്റെ നിർമ്മാണത്തിന് അന്ന് 5.3 കോടി രൂപ ചെലവായി. പാലക്കാടുവെച്ച് മലമ്പുഴ നദി കൽപ്പാത്തിപ്പുഴയിൽ ചേരുന്നു.
കൽപ്പാത്തിപ്പുഴയുടെ പോഷകനദികൾ
വിഭാഗം:കൽ‌പ്പാത്തിപ്പുഴയുടെ കൈവഴികൾ
പുട്ടപർത്തി
ആന്ധ്രപ്രദേശിലെ അനന്തപൂർ ജില്ലയിലെ ഒരു ചെറിയ പട്ടണമാണ് പുട്ടപർത്തി (14.16517°N, 77.81167°W). പ്രസിദ്ധ ആദ്ധ്യാ‍ത്മികഗുരുവായ സത്യ സായി ബാബയുടെ വസതി ഇവിടെയാണ്. ഇവിടുത്തെ പ്രധാ‍ന ആകർഷണം സായിബാബയുടെ പ്രശാന്തി നിലയം എന്ന ആശ്രമമാണ്. ഈ ആശ്രമം സന്ദർശിക്കാൻ ഇന്ത്യയുടെ വിവിധ ഭാഗങ്ങളിൽ നിന്ന് ആളുകൾ എത്തിച്ചേരാറുണ്ട്.
പുറത്തേയ്ക്കുള്ള കണ്ണികൾ
left|thumbnail|300px|പുട്ടപർത്തിയിലേക്കുള്ള കവാടം
വർഗ്ഗം:ആന്ധ്രാപ്രദേശിലെ പട്ടണങ്ങൾ
ലംബാടി നൃത്തം
ആന്ധ്രാപ്രദേശ്, തെലങ്കാന സംസ്ഥാനങ്ങളിൽ പ്രകാരമുള്ള ഒരു പ്രത്യേക തരം നൃത്തമാണ് ലംബാടി നൃത്തം. നർത്തകിമാർ പുരുഷ ഡ്രമ്മറുമായി ചേർന്ന് നൃത്തം ചെയ്യുന്നത് ഈ നൃത്തത്തിന്റെ രീതി. നല്ലൊരു വിളവെടുപ്പിനായി തങ്ങളുടെ ദേവന് ആദരമർപ്പിക്കുന്നതാണ് ഈ നൃത്തത്തിന്റെ സങ്കല്പം. നാഗാർജുനകൊണ്ടയ്ക്കടുത്തുള്ള അനുപു ഗ്രാമത്തിലാണ് ലംബാടി നൃത്തം ആരംഭിച്ചത്. ആന്ധ്രാപ്രദേശിലെ അർദ്ധ നാടോടികളായ ഗോത്രവിഭാഗമാണ് ലംമ്പാടികൾ. ഈ നൃത്തം പ്രധാനമായും സ്ത്രീകൾക്കിടയിൽ പരിമിതപ്പെടുത്തിയിരിക്കുന്നു. എന്നാൽ അപൂർവ്വമായി പുരുഷന്മാരും ലംബാടി നൃത്തത്തിൽ പങ്കെടുക്കാറുണ്ട്.
ലംബാടി നർത്തകരുടെ സൂക്ഷ്മമായ ചലനങ്ങൾ താളാത്മകമാണ്. ഡ്രം പ്ലേ ചെയ്യുമ്പോൾ നൃത്തത്തിന് ആക്കം കൂടുന്നു. കർഷകന്റെ ദൈനംദിന ജോലികളിൽ നിന്ന് പ്രചോദനം ഉൾക്കൊണ്ടാണ് ലംബാടി നൃത്തം രൂപംകൊണ്ടത്. പ്രധാനമായും വിളവെടുപ്പ്, വിതയ്ക്കൽ, നടീൽ തുടങ്ങിയ സമയങ്ങളിൽ ആണ് ഇത് നടത്തപ്പെടുന്നത്. 2017 ൽ ലോക ടുറിസം ദിനത്തോടനുബന്ധിച്ച് ബ്രിട്ടീഷ് പാർലമെൻറിൽ ലംബാടി നൃത്തം അവതരിപ്പിക്കുകയുണ്ടായി.
ചെമ്പൻ പാണ്ട
കിഴക്കൻ ഹിമാലയത്തിലും തെക്കുപടിഞ്ഞാറൻ ചൈനയിലും കണ്ടുവരുന്ന ഒരു സസ്തനിയാണ് ചെമ്പൻ പാണ്ട (ഇംഗ്ലിഷ് നാമം:Red panda). ഒരു വളർത്തുപൂച്ചയേക്കാൾ അല്പം അധികം മാത്രം വലിപ്പമുള്ള ഇവ സദാസമയവും മരങ്ങളിലാണ് ചിലവഴിക്കാറ്. പേരുസൂചിപ്പിക്കുന്നതു പോലെത്തന്നെ ഇവയുടെ ശരീരം ചെമ്പൻ രോമങ്ങളാൽ ആവൃതമാണ്. രോമാവൃതമായ നീണ്ട അയഞ്ഞവാൽ ഇവയുടെ പ്രത്യേകതയാണ്. മിശ്രഭുക്കായ ചെമ്പൻ പാണ്ടയുടെ ഭക്ഷണം മുളയാണെങ്കിലും മുട്ട, പക്ഷികൾ, ഷഡ്പദങ്ങൾ ചെറിയ സസ്തനികൾ എന്നിവയേയും അകത്താക്കാറുണ്ട്.
ആവാസം
കിഴക്കൻ ഹിമാലയപ്രദേശത്താണ് ചെമ്പൻ പാണ്ടകളെ ധാരാളമായും കണ്ടുവരുന്നത്. ഇന്ത്യ, ചൈന, ഭൂട്ടാൻ, നേപ്പാൾ, മ്യാന്മർ, എന്നീ രാജ്യങ്ങളിൽ നമുക്കിവയെ കാണാൻ സാധിക്കും. ഇന്ത്യയിൽ പ്രധാനമായും സിക്കിം, അരുണാചൽ, മേഘാലയ, പശ്ചിം ബംഗാൾ എന്നീ സംസ്ഥാനങ്ങളിലാണ് ഇവ ധാരാളമായ് ഉള്ളത്. സിക്കിം സംസ്ഥാനത്തിന്റെ ഔദ്യോഗിക മൃഗം കൂടിയാണ് ചെമ്പൻ പാണ്ട. സമുദ്രനിരപ്പിൽ നിന്നും 7,200 മുതൽ 15,700അടി വരെ ഉയരത്തിലുള്ള പ്രദേശങ്ങളിലാണ് ഇവ വസിക്കുന്നത്. 10°Cനും 25°Cനും ഇടയിലുള്ള അന്തരീക്ഷതാപനില ഇവ ഇഷ്ടപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സസ്തനികൾ വർഗ്ഗം:സജീവ ഫോസിലുകൾ
സംവേദക നാഡീവ്യൂഹം
thumb|മനുഷ്യനേത്രം ഇന്ദ്രിയവ്യവസ്ഥയിലെ പ്രഥമ ഘടകമാണ്‌. കാഴ്ച എന്ന അനുഭവം സാധ്യമാക്കുന്നു. ശരീരത്തിന്റെ പുറത്ത് നിന്നുള്ള വിവരങ്ങൾ അല്ലെങ്കിൽ ചുറ്റുപാടിലുള്ള മാറ്റത്തെ തലച്ചോറിലേക്കെത്തിക്കുന്ന അവയവങ്ങളെയാണ്‌ ഇന്ദ്രിയം എന്ന് പറയുന്നത്. മനുഷ്യശരീരത്തിൽ അഞ്ച് ഇന്ദ്രിയങ്ങളാണുള്ളത്, കണ്ണ്, ചെവി, ത്വക്ക്, നാവ്, മൂക്ക് എന്നിവയാണവ. ഇവയെ പൊതുവായി പഞ്ചേന്ദ്രിയങ്ങൾ എന്ന് പറയുന്നു.
കണ്ണ്
കാഴ്ച എന്ന അനുഭവം സാധ്യമാക്കുക എന്നതാണ്‌ കണ്ണിന്റെ ധർമ്മം. പ്രകാശത്തെ സ്വീകരിച്ച് വിവരങ്ങൾ നാഡികൾ വഴി തലച്ചോറിലേക്കയക്കുകയും ചെയ്യുന്നു. ഇന്ദ്രിയങ്ങളിൽ ഏറ്റവും സ്വാധീനതയുള്ളതു ഇതിന്‌ തന്നെ.
ചെവി
വർഗ്ഗം:ശരീരശാസ്ത്രം വർഗ്ഗം:ഇന്ദ്രിയങ്ങൾ
റത്വ നൃത്തം
ഗുജറാത്തിലെ റത്വ ഗോത്രത്തിലെ പുരുഷന്മാരും സ്ത്രീകളുമാണ് റത്വ നൃത്തം അവതരിപ്പിക്കുന്നത്. ജോഡികളായി നൃത്തം ചെയ്യുന്നവർ ഒപ്പം സംഗീതവും ആലപിക്കുന്നു. പുരുഷ നർത്തരുടെ അരയിൽ വലിയ മണികളും കാലിൽ ചെറിയ മണികളും ഉറപ്പിച്ചിരിക്കുന്നു. കൂടാതെ പുരുഷന്മാർ കൈകളിൽ ഇലത്താളത്തിന് സമാനമായ ഒരു ഉപകരണവും ഉപയോഗിക്കുന്നു. സ്ത്രീകൾ ഇതിന്റെ ചെറിയ രൂപമാണ് ഉപയോഗിക്കുന്നത്. അവർ ഒരുമിച്ച് നൃത്തം ചെയ്യും ശേഷം മനുഷ്യ പിരമിഡിയൽ രൂപങ്ങൾ സൃഷ്ടിക്കുകയും ചെയ്യുന്നു.
ഗുജറാത്തിന്റെ തെക്ക് കിഴക്കൻ ഭാഗങ്ങളിൽ പ്രത്യേകിച്ചും വഡോദര, പൻക്മഹൽ ജില്ലകളിൽ ആണ് ഇത് പ്രചാരത്തിലുള്ളത്. റത്വ നൃത്തം അരങ്ങേറുമ്പോൾ മുഴുവൻ ഗ്രാമ സമൂഹവും അയൽ പ്രദേശങ്ങളിൽ നിന്നുള്ളവരും ആഘോഷങ്ങളിൽ പങ്കെടുക്കുന്നു.
അവലംബം
വർഗ്ഗം:ഇന്ത്യയിലെ നൃത്തങ്ങൾ